title: Zaqatalan piirikunta

text: Seudun pääelinkeino on maatalous, joka on erikoistunut viljan ja tupakan viljelyyn sekä karjanhoitoon. Lisäksi viljellään teetä, perunaa, vihanneksia, hedelmiä ja rehukasveja. Teollisuus on keskittynyt maataloustuotteiden jalostukseen.


title: Zaqatalan piirikunta

text: Piirin alueella sijaitsee osa vuonna 1929 perustetusta Zaqatalan luonnonpuistosta. Historiallisia nähtävyyksiä ovat Gözbaraxin, Halalin, Əliabadin ja Mosulin moskeijat, Kebeloban, Mazıxin, Carin, Paşan ja Axaxdərə vartiotornit sekä Pəriqalan luolalinnoitus Yuxarı Çardaxlarin kylän luona. Suosittu matkailukohde on historiallisen asunsa ja perinteensä säilyttänyt Carin kylä, jossa toimii kotiseutumuseo. Zaqatalan kaupungissa on vuonna 1830 rakennettu linnoitus, jossa panssarilaiva Potjomkinin kapinallista miehistöä pidettiin vangittuna. Zaqatalan kotiseutumuseossa on laaja keskiaikaisten käsikirjoitusten kokoelma.


title: Zaqatalan piirikunta

text: Paikallislehtenä ilmestyy "Zaqatala".


title: Laacher See

text: Laacher See on kraatterijärvi ja mahdollisesti aktiivinen tulivuori Saksassa. Tämä vulkaaninen kraatteri sijaitsee noin 40 kilometriä Bonnista etelään.


title: Laacher See

text: Järven alla olevan magman aiheuttamaa hiilidioksidipurkausta, kuplimista, voi jatkuvasti nähdä järven kaakkoisrannalla.


title: Laacher See

text: Daily Mail -lehti uutisoi vuonna 2012, että Laacher See olisi purkautumassa lähiaikoina. Vulkaanisiin ilmiöihin erikoistunut professori Erik Klemetti Denisonin yliopistosta kuitenkin tyrmäsi väitteen tuoreeltaan blogissaan perusteettomana.


title: Laacher See

text:
Laacher Seen tulivuori purkautui kivikaudella jääkauden loppupuolella
noin 12900 kalenterivuotta sitten hävittäen läheltään Federmesser-kulttuuriin kuuluneen
myöhäispaleoliittisen Niederbieber-metsästäjaasutuksen.
Purkauksen voima oli VEI 6, mikä vasta Pinatubon vuoden 1991 purkausta.
Seuraavan kerran tulivuori purkautui 11200 vuotta sitten.


title: Pystyuuni

text: Pystyuuni on tiilestä muurattu varaava tulisija. Uunissa on ruotsalaisten noin vuonna 1800 kehittämä sisussysteemi, jossa palokaasut nousevat ylös ja laskevat uunin sivuja alas poistuen piippuun alareunasta. Pystyuuni on melko taloudellinen uuni, sillä se pystyy sitomaan noin 80 % puun sisältämästä energiasta (alempi lämpöarvo).


title: Pystyuuni

text: Peltikuorista pystyuunia sanotaan "pönttöuuniksi". Myös pystykaakeliuuni on sisärakenteeltaan kuten pystyuuni.


title: Pystyuuni

text: Pystyuunia voidaan lämmittää korkeintaan kaksi kertaa päivässä, panoksen ollessa 5–10 kg kuivaa puuta. Uuni alkaa luovuttaa lämpöä 1–3 tuntia lämmityksen aloituksesta ja jatkaa lämmönluovutusta uunin massasta ja rakenteesta riippuen 15–48 tuntia lämmityksestä.


title: Pystyuuni

text: Vanhoissa pystyuuneissa ei ole useinkaan arinaa, ja siksi uuniin jää varsinaisen palotapahtuman jälkeen isoja kekäleitä. Ongelmaa voi vähentää lisäämällä 2–5 cm:n korkuisen irtoarinan uunin sisään tulipesän pohjan yläpuolelle.


title: Pystyuuni

text: Pönttöuuni on perinteinen varaava tulisija, jossa kivet on muurattu peltikuoren sisään. Pönttöuuni yleistyi viime vuosisadan vaihteessa kaakeliuunia halvempana ja nopeammin pystytettävänä vaihtoehtona. Rakenteensa johdosta pönttöuuni tunnetaan myös peltikuoriuunina. Yleensä pönttöuunissa poltetaan puita, mutta niitä on myös muutettu sähkövastuksella lämpiäviksi.


title: Adrian Scott

text: Robert Adrian Scott (6. helmikuuta 1912 Arlington, New Jersey – 25. joulukuuta 1973 Los Angeles, Kalifornia) oli yhdysvaltalainen elokuvakäsikirjoittaja ja -tuottaja. Ennen uraansa elokuvien parissa hän kirjoitti lehtiin. Scottin tuottamia elokuvia ovat muun muassa "Hyvästi, kaunokaiseni" (1944), "Kostaja" (1945) ja "Oikeutettu kosto" (1947).


title: Adrian Scott

text: Scott kutsuttiin 28. lokakuuta 1947 House Un-American Activities Committeen kuultavaksi vasemmistolaisista näkemyksistään, mutta hän kieltäytyi vastaamasta mihinkään esitetyistä kysymyksistä vedoten perustuslaillisiin oikeuksiinsa. Hän sai vuoden vankilatuomion ja 1 000 dollarin sakot. Ollessaan Hollywoodin mustalla listalla Scott kirjoitti televisiosarjojen jaksoja salanimellä. Hän myös haastoi RKO Picturesin oikeuteen perusteettomasta irtisanomisesta, mutta lopulta Yhdysvaltain korkein oikeus hylkäsi haasteen. Scott kuoli keuhkosyöpään Los Angelesissa 1973.


title: Vietnamin asevoimat

text: Vietnamin asevoimat ("Quân Đội Nhân Dân Việt Nam") koostuvat maavoimista, ilmavoimista, merivoimista ja meripoliisista. Asevoimat on perustettu 22. joulukuuta 1944. Vietnamissa on yleinen asevelvollisuus, ja se on kaksi vuotta, upseereilla kolme. Asevoimien muodollinen komentaja on Vietnamin presidentti.


title: Harold G. Bowen

text: Harold Gardiner Bowen (6. marraskuuta 1883 Providence, Rhode Island, Yhdysvallat – 1. elokuuta 1965) oli yhdysvaltalainen amiraali.


title: Harold G. Bowen

text: Bowen valmistui Yhdysvaltain laivastoakatemiasta vuonna 1905 ja maisteriksi Columbian yliopistosta 1914. Hänet ylennettiin kontra-amiraaliksi heinäkuussa 1938. Bowen johti Yhdysvaltain laivaston tutkimuslaboratoriota 1939–1942 ja toimi laivastoministerin erikoisavustajana 1942–1947. Hänet ylennettiin vara-amiraaliksi heinäkuussa 1946, ja hän jäi eläkkeelle kesäkuussa 1947. Bowen palkittiin palveluksestaan Distinguished Service Medalilla.


title: Harold G. Bowen

text: Bowen kuoli vuonna 1965, ja hänet on haudattu Arlingtonin sotilashautausmaalle.


title: Jalkapallon Mestaruussarjan kausi 1963

text: Jalkapallon Mestaruussarjan kausi 1963 oli vuonna 1930 perustetun Mestaruussarjan 32. kausi. Kaudella 1963 Mestaruussarja pelattiin 12 joukkueen kaksinkertaisena sarjana.


title: Jalkapallon Mestaruussarjan kausi 1963

text: Mestaruussarjan ja Suomen mestaruuden voitti Reipas, joka varmisti ensimmäisen mestaruutensa viimeisellä kierroksella 13. lokakuuta, kun se voitti Olli Heinosen, Semi Nuorasen (2) ja Martti Hyvärisen maaleilla MiPK:n 4–0. Viimeisiksi sijoittuneet TPS, TaPa ja VIFK putosivat Suomensarjaan.


title: Jalkapallon Mestaruussarjan kausi 1963

text: Mestaruussarjan maalikuninkuuden kaudella 1963 voitti HIFK:n Juha Lyytikäinen 16 maalilla. Mestaruussarjan yleisömäärä kaudella 1963 oli yhteensä 343 391 henkeä eli keskimäärin 2 601 katsojaa ottelua kohti. Kauden suurin yleisömäärä nähtiin 28. syyskuuta Olympiastadionilla pelatussa ottelussa HIFK–Reipas, kun ottelua saapui seuraamaan 6 066 katsojaa.


title: Jalkapallon Mestaruussarjan kausi 1963

text: Haka hävisi kaudella 1963–64 Euroopan Cupin karsintakierroksen otteluparinsa luxemburgilaiselle Jeunesse Eschille yhteismaalein 4–5. HPS pelasi kaudella 1963–64 ensimmäisenä suomalaisjoukkueena Cup-voittajien cupissa. Edellisen kauden Suomen Cupin mestari hävisi ensimmäisen kierroksen otteluparinsa tšekkoslovakialaiselle Slovan Bratislavalle yhteismaalein 2–12.


title: Jalkapallon Mestaruussarjan kausi 1963

text: Mestaruussarjaan osallistui 12 joukkuetta, joista yhdeksän kaudelta 1962 ja kolme nousijaa kauden 1962 Suomensarjasta. Suomensarjan Länsilohkon voittaja ÅIFK, Itälohkon voittaja KTP ja Pohjoislohkon voittaja VIFK nousivat suoraan. Nousijajoukkueet korvasivat edellisellä kaudella viimeisiksi jääneet VPS:n, HJK:n ja HIK:n.


title: Jalkapallon Mestaruussarjan kausi 1963

text:
Karsintakierros
"Jeunesse Esch voitti yhteismaalein 5–4."


title: Jalkapallon Mestaruussarjan kausi 1963

text:
1. kierros
"Slovan Bratislava voitti yhteismaalein 12–2."


title: Boa Vista (Kap Verde)

text: Boa Vista tai Ilha da Boavista on itäisin Kap Verden saarista. Se on yksi pohjoisemman Barlaventon saariryhmän kuudesta pääsaaresta.


title: Boa Vista (Kap Verde)

text: Boa Vista on Kap Verden kolmanneksi suurin saari Santo Antãon ja Santiagon saarten jälkeen ja sen pinta-ala on 620 km². Saaren suurin pituus on 31 kilometriä pohjoisesta etelään. Lännestä itään saari on 29 kilometriä pitkä. Saaren etäisyys Afrikan mantereen länsirannikosta on 455 kilometriä.


title: Boa Vista (Kap Verde)

text: Boa Vista on yksi tasaisimmista Kap Verden saarista. Saari koostuu sedimenttikivistä ja on profiililtaan litteä. Tasaista pinnanmuotoa rikkovat lähinnä vulkaaniset muodostumat Rabilissa ja Fundo das Figueirasissa. Korkein kohta on Monte Estância, jonka huippu Pico d’Estancia on 387 metriä merenpinnan tason yläpuolella. Saaren muita vuoria ovat muun muassa Santo António ja Monte Negro (”musta vuori”).


title: Boa Vista (Kap Verde)

text: Saarella on hiekkarantoja yhteensä 55 kilometrin pituudelta.


title: Boa Vista (Kap Verde)

text: Boa Vistan suurin väestökeskittymä on Sal Rei.


title: Boa Vista (Kap Verde)

text: Asutuksia:


title: Boa Vista (Kap Verde)

text: Saaren tyypilliseen puustoon kuuluvat taatelipalmut ("Phoenix"), jotka muodostavat melko laajojakin keidasmaisia alueita. Saarella kasvaa myös muun muassa kookospalmuja ja pieniä baobabeja.


title: Boa Vista (Kap Verde)

text: Aiemmin saaren nimi oli Ilha de S. Cristóvão. Joskus siitä puhuttiin myös nimillä Ilha das Dunas, viitaten saaren hiekkadyyneihin, tai Ilha da Morna. Saaren nykyisen nimen kerrotaan olevan lähtöisin muinoin Afrikan rannikon tuntumasta eksyneen laivan miehistöltä. Laivan ollessa keskellä myrskyä oli märssykorissa ollut merimies nähnyt saaren, jolloin tämä oli huutanut muulle miehistölle: ”Boa vista!” (suomeksi jotakuinkin ”Hyvä näkymä!”). Huudahdus erosi perinteisestä, sillä tavallisesti tilanteessa oli tapana huutaa: ”Maata näkyvissä!” Tapauksesta lähtien saaren nimeksi on vakiintunut Boa Vista.


title: Luode (kylä)

text: Luode on kylä Kurussa eli nykyisessä Ylöjärven kaupungissa. Luode sijaitsee 15 km Kirkonkylästä länteen Kuru-Parkanontien varressa. Kylässä on mm. autokorjaamo, metallifirma, viherrakennusliike sekä hevostallitoiminta.


title: Pierogi

text: Pierogi on yleisnimitys itäeurooppalaisille keitinpiiraille. Keitetyt tai paistetut pierogit voidaan täyttää useilla eri raaka-aineilla, jotka voivat olla niin makeita kuin suolaisiakin.


title: Pierogi

text: Pierogin nimi on puolalainen. Muualla Itä-Euroopasta siitä käytetään useita eri nimiä. Pierogin tarkkaa alkuperää ei tunneta ja sen synnystä on useampia erilaisia tarinoita. Yhden tarinan mukaan Marco Polo toi sen mukanaan Kiinasta. Puolassa pierogi on liitetty myös Pyhän Hyasinttin tarinaan ja mongolien sotaretkiin alueelle. Puolassa sen resepti mainitaan maan ensimmäisessä keittokirjassa "Compendium Ferculorum, albo Zebranie potraw" vuodelta 1682. Stanisław Czernieckin kirjoittaman kirjan reseptissä piiras täytettiin vasikanmunuaisella. Täytteenä yleistyivät myös yläluokan käyttämät kalliit raaka-aineet, kuten hedelmät, sokeri ja Aasiasta tuodut mausteet, sekä köyhemmän väestön tavallisemmat raaka-aineet, kuten suurimot. Maahanmuuttajien mukana pierogi vietiin myös Yhdysvaltoihin ja Kanadaan.


title: Pierogi

text: Pierogi voidaan valmistaa keittämällä suolavedessä, paistamalla tai uppopaistamalla. Täytteinä käytetään nykyisin useita eri raaka-aineita. Yksi tunnetuimmista pierogityypeistä on "pierogi ruskie", jonka täytteenä käytetään perunaa ja rahkaa. Suosituimpia lihatäytteitä ovat esimerkiksi sika, nauta ja kana. Joskus voidaan käyttää harvinaisempia lihoja, kuten karitsaa ja ankkaa. Makeita pierogeja syödään etenkin kesäisin. Pierogit valmistettiin perinteisesti kotona. Valmistus liittyi tavallisesti juhlallisuuksiin, sillä niiden valmistaminen on varsin työlästä. Pierogi on tyypillinen esimerkiksi joulupöydissä. Nykyisin pierogeja saa myös pakasteena ja kahviloista.


title: Turkin presidentti

text: Turkin presidentti on Turkin valtionpäämies. Presidentti valitaan viiden vuoden välein, ja hänet voidaan valita kahdelle kaudelle. Presidentin tehtäviin kuuluu nimittää pääministeri.


title: Turkin presidentti

text: Vuonna 2014 Turkissa järjestettiin ensimmäiset suorat presidentinvaalit, jotka voitti Recep Tayyip Erdoğan. Hänet on valittu presidentiksi vuoteen 2019 asti. Erdoganin tavoitteena on, että Turkki muutettaisiin perustuslaissa presidenttijohtoiseksi, mutta oppositio on toistaiseksi pystynyt estämään sen.


title: Runar Engblom

text: Helge Runar Engblom (1908–1965) oli suomalainen muotoilija ja sisustusarkkitehti.


title: Runar Engblom

text: Engblom opiskeli vuosina 1925–1929 Taideteollisessa keskuskoulussa huonekalujen suunnittelua ja vuosina 1933–1936 Suomen Taideyhdistyksen piirustuskoulussa maalausta. Visuaalisiin taiteisiin painottuneiden opintojensa ohessa Engblom opiskeli kuitenkin myös pianonsoittoa Helsingin konservatoriossa. Vuonna 1936 Engblom jätti opinnot Ateneumin taidemaalariluokalla ja vuokrasi opiskelutovereidensa Tove Janssonin, Christian Sibeliuksen ja Unto Virtasen kanssa yhteisen ateljeetilan Helsingin Ullanlinnasta. Engblom toimi 1930-luvulla huonekalujen freelance-suunnittelijana muun muassa Asko Oy:lle ja Oy Boman Ab:lle. Toisen maailmansodan jälkeen hän teki suunnittelutyötä myös tukholmalaiselle Svenska Hantverksföreningenille.


title: Runar Engblom

text: Oman taiteellisen työnsä ohessa Engblom toimi opettajana 1930-luvulta lähtien. Hän oli Taideteollisen keskuskoulun sommittelun, ornamentti- ja vapaan käden piirustuksen tuntiopettajana vuosina 1935–1951 sekä sisustusosaston ensimmäinen lehtori vuosina 1951–1964, opetusalanaan sommittelupiirustus. Engblom sai oppilailtaan lempinimen "Skåpe". Muutaman vuoden ajan Engblom opetti myös Teknillisessä korkeakoulussa tuleville arkkitehdeille huonekalusuunnittelua.


title: Runar Engblom

text: Engblom suunnitteli huonekaluja ja sisustusta moniin Helsingin julkisiin rakennuksiin. Helsingin yliopistossa hänen työnsä näkyi muun muassa Metsätalon kirjaston sisustuksessa ja yliopiston hallintorakennuksen eri tilojen huonekaluissa. Hän oli myös vuonna 1938 valmistuneen Helsingin Pääpostitalon sisustaja. Ravintola Tullinpuomin sisustus ja Hotelli Vaakunan huonekalut olivat 1940-luvulla Engblomin käsialaa. Myöhemmin 1950-luvulla Engblom suuntautui yhä enemmän myös muiden käyttöesineiden muotoiluun. Hän suunnitteli muun muassa lasiesineitä Riihimäen, Karhulan ja Kumelan lasitehtaille sekä kirkkohopeita ja -tekstiilejä useille seurakunnille.


title: Runar Engblom

text: Vuonna 1964 Engblom jäi Taideteollisen oppilaitoksen lehtorin virastaan sairauseläkkeelle, ja hän kuoli jo seuraavana vuonna. Laaja Engblomin työtä käsittelevä muistonäyttely järjestettiin Amos Andersonin taidemuseossa marras–joulukuussa 1967. Vaikka Engblomin aikana modernismin virtaukset vaikuttivat voimakkaasti kaikkiin taiteisiin ja muotoilu joutui yhä laajemmin sopeutumaan massatuotannon ehtoihin, Engblomin taiteellista tuotantoa leimasivat edelleen perinteet ja käsityö.


title: Juttila

text: Juttila on yksi entisen Tuuloksen kunnan kylistä Hämeenlinnan kaupungissa. Kylä sijaitsee Pyhäjärven ja Leheejärven välisellä kannaksella. Kylän keskus sijaitsee Leheejärven ja Pyhäjärven välissä, mutta kylä jatkuu pitkälle länteen Kopsjoen taakse. Kylässä on rautakautinen Linnavuori nimeltään Laurinkallio. Kylän maisemaa hallitsevat havumetsien reunustamat pellot. Kylässä ei ole julkisia palveluja.


title: Laurinkallio

text: Laurinkallio eli Ristinaron kallio eli Pahasen rata on Kanta-Hämeessä Hämeenlinnan Tuuloksen Juttilan kylässä sijaitseva linnavuori.


title: Laurinkallio

text: Laurinkallion on kallioinen mäki, joka sijaitsee Pyhäjärven kaakkoisrannassa noin 2,5 kilometriä Tuuloksen kirkosta luoteeseen. Mäki on luode-kaakko-suuntainen mäki, joka kohoaa yli 40 metriä Pyhäjärven pintaa korkeammalle. Mäen rinteet ovat jyrkät muissa ilmansuunnissa paitsi luoteessa. Osa rinteistä rajautuvat jyrkänteisiin. Luoteisrinteissä sijaitsevatkin puolustusvarustuksien jäänteet, jotka muodostavat sammaloituneen kivivallin. Valli on paikoin hajonnut ja siinä on aukko, jota arvellaan linnan portiksi. Valli ja jyrkänteet rajaavat sisälleensä 300×150 metriä suuren linna-alueen. Linna-alueelta on löydetty kiviröykkiöitä, jotka voivat olla kiukaiden pohjia.


title: Laurinkallio

text: Laurinkalliolla ei ole suoritettu arkeologisia kaivauksia, muta sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1924 (Julius Ailio ja Sakari Pälsi), 1935 (Jouko Voionmaa) ja 1983 (Jyri Saukkonen).


title: Laurinkallio

text: Linnavuorella oli 1890-luvun alussa nähtävillä runsaasti sisä- ja ulkovarustusten jäänteitä, mutta jo tuolloin kahden metrin levyisten vallien kerrotaan olleen pahasti hävitetyt. Linnamäestä noin 300 metriä lounaaseen on mahdollinen rautakautinen kalmisto. Laurinkallio on osa merkittävää Tuuloksen alueen rautakautisen ja historiallisen ajan keskittymää.


title: Laurinkallio

text: Rantahiekasta on löydetty mm. keihäänkärkiä, miekkoja, kirveitä ja luita, kun vesi on ollut poikkeuksellisen alhaalla. Osan näistä esineistä kerrotaan löytyneen lähellä sijainneesta Karhunpäänmäestä, jonka tarkkaa sijaintia ei tunneta.


title: Laurinkallio

text: Linnavuoren juurelta on tehty runsaasti aselöytöjä, joiden on tulkittu olevan peräisin paikalla käydystä taistelusta. Tähän viittaa se, että paikalta ei ole löytynyt kalmistoa ja taipuneita keihäänkärkiä sekä katkennut miekka on löydetty kohtuullisen läheltä maan pintaa.


title: Laurinkallio

text: Laurinkallio on valtakunnallisesti arvokas muinaisjäännös ja se on maisemallisesti Tuuloksen näyttävimpiä kohteita. Laurinkallion hoitosuunnitelman laati Olli Soininen vuonna 2004. Hoidon tarkoituksena on avata puustoa ja raivata pensaikkoja niin, että linnavuoren rakenteet tulevat näkyviin. Ympäristöä raivataan niin, että näkymät Suolijärvelle, Pyhäjärvelle ja Tuuloksen kirkolle aukeavat. Lopullinen tavoite on tehdä kohteesta nähtävyys- ja opetuskohde. Tuulos-seura on pystyttänyt opsteet Luopioistentien (yhdystie 3222) ja Kettulantien varteen. Seura rakensi Kallioniementien varteen parkkialueen, josta kalliolle nousevalle polulle tehtiin pitkospuut.


title: Laurinkallio

text: Laurinkallio on pohjoisrinteen 31 metsälehmuksesta koostuva ja etelärinteessä 15 runkomaisen metsälehmuksen muodostama luonnonsuojelulain ja metsälain mukainen jyrkänteenaluslehto. Siellä viihtyvät myös pähkinäpensas. Mäen laella on myös ketolaikkuja.


title: Laurinkallio

text: Kylän lähiympäristössä sijaitsevat myös Kyläkallio, Ryömänlinnan, Kestinpäänkallion ja Kitaruvenlinnan muinaislinnat.


title: OSB-levy

text: OSB-levy (, ’suunnattu suurlastulevy’) on erityisesti rakentamisessa käytetty lastulevytyyppi.


title: OSB-levy

text: OSB-levy on kolmikerroksellinen pitkälastuinen lastulevy, jossa lastujen syysuunta on vakioitu. Keskikerroksen lastut ovat poikittain pintakerroksen lastuihin nähden, jolloin ristikkäisen rakenteen ansiosta levylle saadaan havuvaneria muistuttavat ominaisuudet. Lastukoko on suuri, lastujen pituus on 10-15 cm ja leveys 5–30 mm. Levyn materiaalina käytetään haapaa ja havupuita.


title: OSB-levy

text: Levyä valmistetaan lähinnä Yhdysvalloissa ja Kanadassa, mutta viime vuosina valmistusta on aloitettu myös Euroopassa. Vuonna 2009 seitsemän prosenttia Euroopassa tuotetuista puulevyistä oli OSB-levyä, tuotannon keskittyessä lähinnä Saksaan, Puolaan ja Tšekkiin.


title: OSB-levy

text: OSB-levyä käytetään erityisesti Pohjois-Amerikassa, jossa se on halvempana vaihtoehtona korvannut havupuuvanerin. Yhdysvalloissa levyä käytetään suuria määriä esimerkiksi puurakenteisten uumapalkkien uumalevynä.


title: S-1 Uranium Committee

text: S-1 Uranium Committee oli Yhdysvaltain komitea, joka tutki uraaniin ja atomipommiin liittyivä asioita ennen toista maailmansotaa ja sen aikana. Se käynnistettiin Lyman James Briggsin johtamana nimellä Briggs Advisory Committee on Uranium. Myöhemmin se liitettiin National Defense Research Committeen alaisuuteen.


title: S-1 Uranium Committee

text: Lokakuussa 1939 presidentti Franklin D. Roosevelt perusti Albert Einsteinille lupaamansa uraanikomitean, joka tapasi ensimmäistä kertaa 21. lokakuuta. Komiteaan kuului sekä siviili- että sotilasjäseniä. Sen puheenjohtajaksi valittiin National Bureau of Standardsin johtaja Lyman J. Briggs. Vuoden 1940 alussa komitea ehdotti, että hallitus keskittyisi rahoittamaan isotooppierotukseen liittyvää tutkimusta sekä Enrico Fermin ja Leó Szilárdin fissioketjureaktioon liittyvää työtä Columbian yliopistossa. Yhdysvaltain uraanitutkimus sai uutta motivaatiota, kun saksalaisen Kaiser Wilhelm -instituutin oli aloittanut laajan uraanitutkimuksen.


title: S-1 Uranium Committee

text: Heinäkuussa 1940 National Defense Research Committeen johtaja Vannevar Bush siirsi komitean NDRC:n alaisuuteen ja järjesti sen uudelleen. Komiteasta tuli tieteellinen elin, ja siitä poistettiin kaikki sotilasjäsenet. NDRC:n hallinnassa komitea pystyi saamaan parempaa rahatusta tutkimukselle, sillä se ei ollut enää riippuvainen asevoimien varoista. Komitea sai sodan aikana kritiikkiä, ja erityisen voimakkaasti sitä kohtaan hyökkäsi Nobel-palkittu Ernest Orlando Lawrence. Bush puolusti Briggsiä mutta ymmärsi monien muiden tavoin kritiikin osuvan kohdalleen. Bush pyysikin Lawrencea toimimaan Briggsin avustajana, mihin Lawrence suostui. Briggsille asiasta kerrottiin 27. maaliskuuta 1941. Kun Office of Scientific Research and Development (OSRD) perustettiin kesällä 1941 korvaamaan NDRC, uraanikomitea siirtyi OSRD:n hallintoon. Komitea sai koodinimekseen S-1.


title: S-1 Uranium Committee

text: Brittiläisten MAUD-raportti vahtisti yhdysvaltalaisten uskoa atomipommin rakentamiseen, sillä brittitieteilijät vakuuttivat, että pommi voisi olla valmis sodan aikana. Bush ja James Bryant Conant vahvistivatkin pian uraanikomiteaa. Enrico Fermi nimettiin teoreettisten tutkimusten johtoon ja Harold Urey valittiin johtamaan isotooppierotukseen ja raskaaseen veteen liittyvää tutkimusta.


title: S-1 Uranium Committee

text: Atomiohjelma siirrettiin kesäkuussa 1942 maavoimien Manhattan-projektille. Uraanikomitea jatkoi enää vain yliopistotutkimuksen ja pilottitehtaiden johdossa. Lisäksi sen yhteyteen luotiin S-1 Executive Committee, johon kuuluivat James Conant, Lyman Briggs, Arthur H. Compton, Ernest Lawrence, Edgar Murphee ja Harold Urey. Sen tehtävänä oli valvoa OSRD:lle jätettyä tutkimusta.


title: Mojmír Trličík

text: Mojmír Trličík (s. 20. maaliskuuta 1964 Ostrava, Tšekkoslovakia) on tšekkiläinen jääkiekkoilija ja jääkiekkovalmentaja. Hän edusti Tšekkoslovakian liigan HC Vítkoviceä vuosina 1982–1987. Nykyään hän toimii seuran valmentajana.


title: Ašmjany

text: Ašmjany () eli Ošmjany (, , ) on pieni kaupunki ja samanniminen piiri Hrodnan alueella Valko-Venäjän länsiosissa Liettuan rajalla. Kaupungin väkiluku oli lokakuussa 2009 yhteensä 14 813; koko hallintopiirissä (raion) asui 32 411 ihmistä.


title: Ašmjany

text: Ašmjany mainittiin asuttuna Vilnan alueen paikkakuntana jo vuoden 1340 asiakirjoissa. Kaupunki Ašmjanysta tuli vuonna 1399, mutta Magdeburgin kaupunkioikeudet se sai vasta 16. vuosisadan alkupuolella. Puolan 3. jaon seurauksena kaupunki kuului 1795 lähtien Venäjän keisarikuntaan. 1. maailmansodan jälkeen 1920- ja 1930-luvuilla alue kuului osana silloiseen Puolan toiseen tasavaltaan. Vuonna 1939 alue liitettiin Valko-Venäjän neuvostotasavaltaan. Toisen maailmansodan aikana alue joutui muutamaksi vuodeksi Natsi-Saksan miehitysvallan alaisuuteen.


title: Ašmjany

text: Ašmjany sijaitsee Liettuan Vilnaa ja Valko-Venäjän Minskiä yhdistävän eurooppatien 28:n (eli valtatie M7:n) äärellä; kaupunkikeskus jää vain 2 kilometriä valtatien eteläpuolelle. Kaupungista on Liettuan rajalle 28 kilometriä, Vilnaan 49 kilometriä ja Minskiin runsas 140 kilometriä. Maakunnan pääkaupunki Hrodna sijaitsee linnuntietä noin 160 kilometriä lounaaseen.


title: Ašmjany

text: Junanrata Vilna- Smarhon- Maladzetšna- Minsk kulkee Ašmjanyn piirin pohjoisosien läpi. Valko-Venäjän rautateiden "Ošmjany"-asema sijaitsee linnuntietä noin 15 kilometriä kaupunkikeskustasta koilliseen. Osana naapurikunta Astravetsiin sijoittuvan Valko-Venäjän ydinvoimalan rakennushanketta, tätä Ašmjanyn rautatieasemaa on suunniteltu peruskorjattavan. Lisäksi rakennetaan pistorata, joka alkaa aseman luoteispuolelta ja kulkee Astravetsin taajaman itäpuolitse siitä noin 20 kilometriä koilliseen rakennettavalle ydinvoimalalle.


title: Ašmjany

text: Tiilinen Ylösnousemuksen kirkko (ortodoksikirkko, joka valmistui 1875; ) ja katolinen Pyhän arkkienkeli Mikaelin kirkko (1400 luvun alusta, uudelleenrakennettiin 1900-1906; ) ovat tunnetuimpia keskustan rakennuksia.


title: Alf Salin

text: Alf Olavi Salin (21. kesäkuuta 1913 Helsinki – 28. syyskuuta 1964 Helsinki) oli suomalainen balettitanssija ja studiopäällikkö.


title: Alf Salin

text: Salin työskenteli 1930-luvulla Suomalaisen Oopperan balettitanssijana toiseen maailmansotaan saakka. Sodan aikana hän kuitenkin menetti toisen kätensä ja joutui luopumaan tanssimisesta. Salin teki sittemmin pitkän uran Suomen Filmiteollisuuden studiopäällikkönä, ja osallistui lukuisten yhtiön tuottamien elokuvien valmistukseen lähes kuolemaansa asti.


title: Alf Salin

text: Salinin puoliso oli tanssija ja koreografi Airi Säilä, ja flamencokitaristi Ari Salin on heidän lapsensa. Sekä Alf Salin että hänen puolisonsa palkittiin vuonna 1956 Pro Finlandia -mitalilla.


title: Korealainen keittiö

text: Korealainen keittiö on saanut alkunsa Korean niemimaalla ja Mantšurian alueella. Ruoka koostuu pääasiassa nuudeleista, riisistä, tofusta ja vihanneksista. Grillattuja ruokia ovat bulgogi, galbi, samgyeopsal ja makchang gui. Korealaisen keittiön keskeinen osa on myös kiinankaalista fermentoimalla valmistettu kimchi, joka valmistustavaltaan hieman muistuttaa eurooppalaista hapankaalia.


Jääkiekon naisten Euroopan-mestaruuskilpailut 1993 olivat kolmannet naisten Euroopanmestaruuskilpailut jääkiekossa. A-sarjan turnaus pelattiin Tanskassa 24. -27.maaliskuuta ja B-sarjaa isännöi Ukraina. A-sarjan pistepörssin voitti Suomen Hanna Teerijoki yhdeksällä maalilla ja kolmella maaliin johtaneella syötöllä. Suomi voitti myös Euroopan mestaruuden kolmannen kerran peräkkäin.


title: Jääkiekon naisten Euroopan-mestaruuskilpailut 1993

text: Loppuottelu


text: Pronssiottelu


text: ottelu 5. sijasta


text: Tanska putosi B-sarjaan.


text: Latvia nousi A-sarjaan.


title: Jalkapallon Mestaruussarjan kausi 1958

text: Jalkapallon Mestaruussarjan kausi 1958 oli vuonna 1930 perustetun Mestaruussarjan 27. kausi. Kaudella 1958 Mestaruussarja pelattiin 10 joukkueen kaksinkertaisena sarjana. Putoavien joukkueiden määrää lisättiin kaudelle 1958 yhdellä, kun Suomensarja laajeni kaudelle 1958 kahdesta lohkosta kolmeen.


title: Jalkapallon Mestaruussarjan kausi 1958

text: Mestaruussarjan voiton jakoivat KuPS ja HPS, joten Suomen mestaruus ratkaistiin joukkueiden välisellä uusintaottelulla. Olympiastadionilla 1. marraskuuta pelatun uusintaottelun ja toisen Suomen mestaruutensa voitti KuPS Antero Kostilaisen jatkoaikamaalilla 1–0. Viimeisiksi sijoittuneet I-Kissat, VPS ja KTP putosivat Suomensarjaan.


title: Jalkapallon Mestaruussarjan kausi 1958

text: Mestaruussarjan maalikuninkuuden kaudella 1958 jakoivat TPS:n Kalevi Lehtovirta ja HPS:n Kai Pahlman 17 maalilla. Kauden suurin yleisömäärä nähtiin uusintaottelussa HPS–KuPS, kun ottelua saapui seuraamaan 8 321 katsojaa. Yleisömäärä oli samalla Mestaruussarjan uusi ottelukohtainen yleisöennätys.


title: Jalkapallon Mestaruussarjan kausi 1958

text: HPS pelasi kaudella 1958–59 ensimmäisenä suomalaisjoukkueena Euroopan Cupissa. Edellisen kauden mestari arvottiin suoraan ensimmäiselle kierrokselle, jossa se hävisi otteluparinsa ranskalaiselle Reimsille yhteismaalein 0–7.


title: Jalkapallon Mestaruussarjan kausi 1958

text: Mestaruussarjaan osallistui 10 joukkuetta, joista kahdeksan kaudelta 1957 ja kaksi nousijaa kauden 1957 Suomensarjasta. Suomensarjan Länsilohkon voittaja VIFK ja Itälohkon voittaja HIFK nousivat suoraan. Nousijajoukkueet korvasivat edellisellä kaudella viimeisiksi jääneet KIF:n ja Reippaan.


title: Jalkapallon Mestaruussarjan kausi 1958

text: KuPS:in ja HPS:n päädyttyä tasapisteisiin Suomen mestaruus ratkaistiin uusintaottelulla.


title: Jalkapallon Mestaruussarjan kausi 1958

text:
"KuPS voitti Suomen mestaruuden."
Hakan ja I-Kissojen päädyttyä tasapisteisiin Mestaruussarjan seitsemäs sija ratkaistiin uusintaottelulla.


title: Jalkapallon Mestaruussarjan kausi 1958

text: "Haka säilytti sarjapaikkansa. I-Kissat putosi Suomensarjaan."


title: Jalkapallon Mestaruussarjan kausi 1958

text: Karsintakierros


title: Jalkapallon Mestaruussarjan kausi 1958

text: "HPS arvottiin suoraan ensimmäiselle kierrokselle."


title: Jalkapallon Mestaruussarjan kausi 1958

text:
1. kierros
"Reims voitti yhteismaalein 7–0."


title: Taivassalon vaakuna

text: Taivassalon vaakuna on Taivassalon kunnan tunnus. Vaakunan keskiaikainen purjealus viittaa rannikkopitäjällä jo ristiretkiaikoina olleisiin meriyhteyksiin sekä keskiaikaiseen laivastoasevelvollisuuteen, josta säilyneet tiedot ovat peräisin juuri Taivassalosta.


title: Taivassalon vaakuna

text: Vaakunan selitys kuuluu ”punaisessa kentässä kultainen yksimastoinen purjealus, jonka purjeessa punainen Mantovan risti.” Vaakunan on suunnitellut Olof Eriksson, ja Taivassalon kunnanvaltuusto hyväksyi sen kokouksessaan 21. lokakuuta 1953. Sisäasiainministeriö vahvisti vaakunan käyttöön 11. helmikuuta 1954.


title: Street Fighter II V

text: Street Fighter II V () on Group TAC -studion tuottama japanilainen Capcomin Street Fighter II videopeliin perustuva 29-osainen animesarja. Sitä esitettiin alun perin Japanissa vuonna 1995.


title: Street Fighter II V

text: Sarjan englanninkielisen käännöksen teki Manga Entertainment ja dubbauksen Animaze, jota julkaistiin VHS:lle vuosina 1997–1998. Vuonna 1997 ADV Films dubbasi sarjan uudelleen englanniksi, jota julkaistiin vain Isossa-Britanniassa. Myöhemmin sarja julkaistiin DVD:lle vuonna 2001 neljässä osassa ja vuonna 2003 kokoelmana. Sarjaa on esitetty myös Yhdysvalloissa televisiossa muun muassa Syfyllä, G4:lla ja NBC:llä.


title: Street Fighter II V

text: Nuoret kaverukset Ryu ja Ken jäävät pahasti alakynteen tappelussa Guilea vastaan ja päättävät matkata maailman ympäri kehittääkseen taistelutaitojaan. Matkalla he kohtaavat muita taistelijoita, kuten Chun-Lin, Fei Longin, Sagatin ja Dhalsimin. Nuorukaiset sotkeutuvat myös vahingossa pahamaineiseen rikollisjärjestöön Shadowlawiin, kukistettuaan järjestöön kuuluneen sivuorganisaation Ashuran jäsenet.


title: Nyrkkeilyn sarja 75 kg kesäolympialaisissa 1952

text: Nyrkkeilyn 75 kg sarjaan Helsingin olympiakisoissa osallistui 23 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta.


title: Pentti Tuominen

text: Pentti Arnold Tuominen (2. helmikuuta 1920 Kuorevesi – 24. lokakuuta 1995 Helsinki) oli suomalainen oopperalaulaja, äänialaltaan basso.


title: Pentti Tuominen

text: Tuominen kuului Suomen Kansallisoopperan solistikuntaan. Hän esiintyi lisäksi ainakin viidessä pitkässä elokuvassa 1950- ja 1960-luvulla sekä monissa tv-elokuvissa ja -sarjoissa. Tuominen oli muutamaan otteeseen Kauko Käyhkön sijaisena Kipparikvartetissa yhtyeen toisena bassona, ja hän esiintyi useiden tanssiorkestereiden kuten Dallapén solistina. Hän myös ohjasi kaksi Keravan oopperayhdistyksen tuotantoa 1970- ja 1980 luvun vaihteessa (Gaetano Donizettin "Yökello" ja Pietro Mascagnin "Cavalleria Rusticana").


title: Pentti Tuominen

text: Tuominen teki 1940-luvun lopulta lähtien monia levytyksiä, joissa hän esiintyi usein salanimellä "Aarno Aava". Oikealla nimellään hän levytti esimerkiksi Helsingin Teatteriorkesterin jousiston kanssa muutaman levyn 1950-luvulla. Humppa-Veikot -yhtyeen kanssa Tuominen levytti 1970-luvulla muun muassa tunnetun kappaleen "Espanjatar olen sorja".


title: Kevin Großkreutz

text: Kevin Großkreutz (s. 19. heinäkuuta 1988 Dortmund, Länsi-Saksa) on saksalainen jalkapalloilija. Hän edustaa Saksan Bundesligassa pelaavaa VfB Stuttgartia ja on pelipaikaltaan laituri.


title: Kevin Großkreutz

text: Großkreutz siirtyi Borussia Dortmundin junioriakatemiaan vuonna 2002, jossa hän pelasi yhden kauden. Vuonna 2003 hän siirtyi Dortmundista Rot Weiss Ahlenin junioreihin. Hän nousi seuran edustusjoukkueeseen kaudella 2006–2007.


title: Kevin Großkreutz

text: Hän teki toisella kaudellaan 2007–2008 12 maalia. Kausi sujui joukkueen osalta myös hyvin, kun se onnistui nousemaan maan toiseksi korkeimmalle sarjatasolle 2. Bundesliigaan.


title: Kevin Großkreutz

text: Heinäkuussa 2009 Großkreutz teki kolmivuotisen sopimuksen juniorivuosinaan jo tutuksi tulleen Borussia Dortmundin kanssa.


title: Kevin Großkreutz

text: Tammikuussa 2016 hän siirtyi VfB Stuttgartiin.


title: Kevin Großkreutz

text: Großkreutz teki ensiesiintymisensä Saksan maajoukkueessa 13. toukokuuta 2010 ystävyysottelussa Maltaa vastaan. Toisen ottelunsa hän pelasi marraskuussa 2010 Ruotsia vastaan.


title: Kevin Großkreutz

text: Maajoukkuevalmentaja Joachim Löw valitsi hänet myös Saksan joukkueseen vuoden 2014 Brasilian MM-kisoihin.


title: Andreas Mikkelsen

text: Andreas Mikkelsen (s. 22. kesäkuuta 1989 Oslo) on norjalainen ralliautoilija. Hänen kartanlukijanaan on toiminut kauden 2016 alusta lähtien niinikään norjalainen Anders Jæger.


title: Andreas Mikkelsen

text: Mikkelsen aloitti ralliuransa 17-vuotiaana kilpailtuaan sitä ennen motocross- ja hiihtokilpailuissa. Vuonna 2005 hän kilpaili Britannian ralleissa voittaen Quinton Stagen, the Coraclen, the Plains, the Bulldog ja Cambrian ja Saarenmaan rallikilpailut. Vuonna 2006 Mikkelsen debytoi WRC-luokassa Britannian rallissa keskeyttäen ulosajoon 14. erikoiskokeella. Seuraavana vuonna hän ajoi kahdeksan kilpailua ollen parhaimmillaan yhdeksäs Irlannin rallissa.


title: Andreas Mikkelsen

text: Vuonna 2008 Mikkelsen saavutti uransa ensimmäiset pisteet ajamalla viidenneksi Ruotsin rallissa rikkoen samalla Matthew Wilsonin ennätyksen nuorimpana pisteille ajaneena rallikuljettajana. Hän ajoi vielä kahdeksanneksi Espanjan rallissa. Vuonna 2009 Mikkelsen ajoi kaksi kilpailua, joissa keskeytti. Samana vuonna Larvikin kilpailussa syyskuussa Mikkelsenin auto lähti luisumaan ja osui kymmenvuotiaaseen katsojaan surmaten tämän välittömästi.


title: Andreas Mikkelsen

text: Vuonna 2010 Mikkelsen ajoi yksittäisiä kilpailuja SWRC-luokassa voittaen kauden päätöskilpailun Walesissa. Hän saavutti myös yhden pisteen WRC-luokassa. Hän kilpaili myös IRC-sarjassa ollen parhaimmillaan toinen Skotlannin rallissa. Hän sijoittui seitsemänneksi omassa luokassaan. Vuonna 2011 Mikkelsen kilpaili IRC-sarjassa Skodalla.


title: Andreas Mikkelsen

text: Vuodesta 2013 lähtien Mikkelsen on kilpaillut Volkswagenin tehdastallin kolmannella WRC-autolla. Hänen kartturinaan toimi suomalainen Mikko Markkula, mutta pari lopetti yhteistyönsä kesken kauden 2014. Talli vetäytyi pois MM-sarjasta kauden 2016 loputtua.


title: Andreas Mikkelsen

text: Kaudelle 2017 Mikkelsen ei alkuun meinannut löytää lainkaan ajopaikkaa. Kauden kolmessa ensimmäisessä kilpailussaan hän ajoi Skoda Motorsportin Fabia R5:lla kahdesti seitsemänneksi voittaen WRC2-luokan. Sardiniassa, Puolassa ja Saksassa hän kilpaili Citroënin tallissa. Kauden päättäneissä Katalonian, Walesin ja Australian osakilpailuissa Mikkelsen ajoi Hyundai Motorsportin kuljettajana varmistaen samalla itselleen työpaikan myös seuraavalle kaudelle.


title: Viitasaaren vaakuna

text: Viitasaaren vaakuna on Viitasaaren kaupungin tunnus. Vaakunan aihe viittaa sisävesikalastuksen muinaiseen merkitykseen alueella.


title: Viitasaaren vaakuna

text: Vaakunan selitys on ”punaisessa kentässä seitsemän kokonaan hopeista uivaa muikkua asetettuina 1+2+1+2+1.” Vaakunan on suunnitellut Olof Eriksson, ja Viitasaaren kunnanvaltuusto hyväksyi sen kokouksessaan 7. huhtikuuta 1952. Sisäasiainministeriö vahvisti vaakunan käyttöön 5. elokuuta samana vuonna.


title: Valkeakosken vaakuna

text: Valkeakosken vaakuna on Valkeakosken kaupungin tunnus. Vaakunan aihe kuvaa koskea, jonka ympärille puunjalostus- ja muukin teollisuus on syntynyt.


title: Valkeakosken vaakuna

text: Vaakunan selitys on ”punaisessa kilvessä on vastaviistoon kulkeva hopeinen virta, jonka yläkentässä on kultainen kuusi ja alakentässä kultainen hammasratas.” Vaakunan on suunnitellut A. W. Rancken, ja tasavallan presidentti vahvisti vaakunan käyttöön 23. huhtikuuta 1948.


title: Uuden-Seelannin puolustusvoimat

text: Uuden-Seelannin puolustusvoimat ("New Zealand Defence Force") koostuvat maavoimista, kuninkaallisista ilmavoimista ja kuninkaallisesta laivastosta. Puolustusvoimien ylipäällikkö on Uuden-Seelannin kenraalikuvernööri, nykyään sir Jeremiah Mateparae. Komentajana toimii kenraaliluutnantti Timothy Keating.


title: Semnān (provinssi)

text: Semnan () on yksi Iranin 31 provinssista. Se sijaitsee maan pohjoisosassa. Sen naapuriprovinsseja ovat Yazd, Esfahan, Qom, Teheran, Māzandarān, Golestan, Pohjois-Khorasan ja Khorāsān-e Razavi.


title: Semnān (provinssi)

text: Provinssin pinta-ala on 97 490 neliökilometriä Alueen enkeä kohti laskettu BKT-osuus (5 312 EUR/as. vuonna 2012) on lähellä Iranin keskiarvotasoa (5 054 EUR/vuosi).


title: Semnān (provinssi)

text: Provinssin väkiluku oli vuoden 2011 väestönlaskennassa 631 218. Provinssin pääkaupunki on Semnan (153 680 as., 2011), ja lähes yhtä suuri on 140 474 asukkaan Shahrud (Shāhrūd, Emāmshahr).


title: Semnān (provinssi)

text: Semnan jakaantuu kahdeksaan aliprovinssiin eli šahrestaniin (kunta; alkuvuoden 2013 tilanne):


title: Sara ja levottomat jalat

text: Sara ja levottomat jalat on Tuija Lehtisen kirjoittaman nuortenkirjasarjan kolmas osa. Sen ensimmäinen osa on nimeltään Sara@crazymail.com ja toinen Nottingham kesällä kello 6. Sarjan neljäs osa Missä olet, Sara? ilmestyi vuonna 2009.


title: Sara ja levottomat jalat

text: Kirja kertoo helsinkiläisestä punkkaritytöstä, Sara Niinistöstä. Saran entinen poikakaveri Sid hakkaa Saran ja Sara muuttaa takaisin maalle, mummonsa vanhaan mökkiin. Samaan taloon muuttaa myös Hellevi, joka on raskaana ja saanut kotoa karkotuksen. Taloon ilmestyy myös Noel, joka on saanut skinijengin peräänsä ja etsii uutta turvapaikkaa. Sara aloittaa huilunsoiton ja liittyy orkesteriin, yhden soittajan sijaiseksi. Sara saa Pellen kautta töitä surusoittajana ja pääsee viimein tienaamaan matkarahoja. Nottighamista tuttu Simone ilmestyy yllätyskäynnille ja Sara alkaa tuntea vapautensa olevan vaarassa. Serkku Manne tuottaa pieniä ongelmia, mutta Pelle panee Mannen ruotuun. Noel aikoo liittyä sirkukseen ja Sara päättää hypätä kyytiin. Lopuksi Sara yrittää taas kerran tehdä pesäeron Rauskiin.


title: Kehäsaha

text: Kehäsaha, kehyssaha eli raamisaha on puuntyöstökone, jolla on perinteisesti sahattu tukkeja teollisesti. Kehäsahan syrjäyttivät vannesaha ja sirkkelisaha.


title: Kehäsaha

text: Kehäsahan toiminta perustuu kiertokangen liikuttamaan kehään eli raamiin, jossa terät ovat kiinni. Varhaisissa kehäsahoissa oli yksi terä ja kehä oli raudalla vahvistettua puuta. Myöhemmin terien määrää kehässä lisättiin ja kehät valmistettiin esimerkiksi valuraudasta. Jo 1700-luvulla tavanomainen oli yhdeksänteräinen kehä. Sahalaitoksessa käytössä olevien kehien lukumäärän mukaan puhutaan esimerkiksi yksi- ja kaksiraamisista sahoista. Raamimäärä kuvaa sahan kapasiteettia.


title: Kehäsaha

text: Kehäsahoja on vieläkin käytössä pienillä sahoilla, jotka sahaavat erikoistuotteita. Esimerkiksi Carl Rundberg Ab Önningebyssä Ahvenanmaalla käyttää raamisahaa. Parketin pintasäleiden halkaisuun käytetään pientä erikoiskehäsahaa, jossa terän paksuus voi olla alle 1 mm.


title: Yazd (provinssi)

text: Yazd () on yksi Iranin 30 provinssista. Se sijaitsee maan keskiosassa ja se rajautuu etelässä Kermānin ja Fārsin provinsseihin, lännessä Eṣfahānin provinssiin, pohjoisessa Semnānin ja Khorāsān-e Razavin provinsseihin ja idässä Khorāsān-e Junoubin provinssiin. Provinssin pinta-ala on 129 285 neliökilometriä ja sen asukasluku oli vuoden 2010 väestönlaskennassa 1 065 893. Provinssin pääkaupunki on noin 432 000 asukkaan Yazd (2006).


title: Talttaus

text: Talttaus on ainetta poistava työstötapa, jossa kappaleeseen tehdään koloja ja uurteita. Työväline ja tekniikka vaihtelevat materiaalin mukaan.


title: Talttaus

text: Käsitalttauksessa käytetään erimuotoisia käsitalttoja kolojen tekoon.


title: Talttaus

text: Poratalttauksessa tehdään neliskulmaisia reikiä poraamalla.


title: Talttaus

text: Ketjutalttauksessa tehdään pyöreäpohjaisia upotuksia esim. oven lukkopesää varten. Terä muistuttaa moottorisahan terää.


title: Talttaus

text: Värähtelytalttauksessa terä värähtelee jä syö materiaalia, ikään kuin kynsii tuotetta pois. Pohjan muoto on hiukan pyöreä riippuen terän koosta.


title: Talttaus

text: Hiilikaaritalttauksessa kappaletta sulatetaan valokaarella ja sula materiaali poistetaan paineilmalla puhaltamalla. Menetelmä soveltuu useimpien metallien työstöön. Menetelmän nimi tulee hiilipuikosta, jonka kautta valokaari johdetaan materiaaliin.


title: Too Late to Cry

text: Too Late to Cry on Widowmaker-yhtyeen studioalbumi, joka on ilmestynyt vuonna 1977. Tuotannosta on vastannut yhtyeen lisäksi Chris Kimsey. Levy-yhtiö on Jet Records, joka on osa Los Angelesissa toimivaa yhtiötä UAMARG, Inc. eli United Artists Music and Records Group, Inc.


title: Too Late to Cry

text: Albumi on äänitetty joulukuussa 1976 ja tammikuussa 1977 Olympic-studioilla. Äänittäjänä on toiminut Kimsey ja nauhaoperaattorina (Tape Operator) Nigel Brookharte. Leikkauksen on tehnyt Kimsey New Yorkin Stirling Sound -studiossa.


title: Too Late to Cry

text: Levykannen suunnittelusta on vastannut Paul Henry ja kansikuvan on tehnyt Bob Searles. Levynkannen idea perustuu englanninkieliseen sanontaan, ettei kannata itkeä läikkynyttä maitoa. Valokuvat on ottanut Gered Mankowitz.


title: Too Late to Cry

text: Kiitoksissa on mainittu Phil Carlo, Ardenit ja Jet Officesin henkilökunta.


title: Too Late to Cry

text: Kappaleet ovat yhtyeen omaa tuotantoa lukuun ottamatta kappaletta "Pushin' 'n' Pullin'". Julkaisija on Hudson Bay Music Co. BMI paitsi kappaleen "Here Comes the Queen" osalta Island Music BMI.


title: Too Late to Cry

text: Sivu 1


title: Too Late to Cry

text:
1. Too Late to Cry – 3:54
2. The Hustler – 4:08
3. What a Way to Fall – 3:52
4. Here Comes the Queen – 4:09
5. Mean What You Say – 3:15


title: Too Late to Cry

text: Sivu 2


title: Too Late to Cry

text:
1. Something I Can Do Without – 4:12
2. Sign the Papers – 5:08
3. Pushin' 'n' Pullin' – 4:50
4. Sky Blues – 5:36 Levypussissa on valokuvat yhtyeestä sekä sen jäsenistä.


title: Too Late to Cry

text: Lisäksi kappaleella "The Hustler" steel-rumpuja soittaa Miguel Barradas.


title: Too Late to Cry

text: Yhtyeen roudarina on toiminut Pete Mills ja laitevastaavina Pete Mertons ja Ian Milnes.


title: Michel Fourniret

text: Michel Fourniret (s. 4. huhtikuuta 1942) on ranskalainen metsänvartija ja opintojenohjaaja, joka murhasi seitsemän 12–22-vuotiasta naista vuosina 1987, 1988, 1989, 1990, 2000 ja 2001. Hänen on epäilty murhanneen kaiken kaikkiaan jopa 13 nuorta naista tai tyttöä Belgiassa ja Ranskassa vuosina 1987–2001. Hänen vaimonsa Monique Olivier toimi avunantajana osassa teoista. Lehdistö kutsui Fourniretia ”Ardennien hirviöksi”.


title: Michel Fourniret

text: Fourniret istui 1980-luvulla vankeustuomiota seksuaaliväkivaltarikoksista. Tuolloin hän tutustui kirjeenvaihdon kautta tulevaan vaimoonsa Monique Olivieriin. Fourniret teki vankilasta vapauduttuaan Olivierin kanssa sopimuksen, jonka mukaan nainen auttaisi miestä sieppaamaan nuoria naisia ja tyttöjä, jos Fourniret tappaisi hänen entisen aviomiehensä. Olivier teki kuten oli sovittu, mutta Fourniret ei pitänyt lupaustaan entisen aviomiehen tappamisesta.


title: Michel Fourniret

text: Fourniret jäi kiinni vuonna 2003 yritettyään siepata 13-vuotiaan tytön Cineyn kadulla. Tytön pelastanut autoilija sai ylös Fourniretin pakettiauton rekisterinumeron, mikä johti poliisin tämän jäljille.


title: Michel Fourniret

text: Oikeudenkäynti Fourniretia ja Olivieria vastaan alkoi maaliskuussa 2008. Toukokuussa Fourniret sai elinkautisen vankeustuomion, jota hänen pitää istua vähintään 30 vuotta. Olivier sai elinkautisen, jota hänen pitää istua vähintään 28 vuotta.


title: Pete Quaife

text: Peter Alexander Greenlaw Quaife (31. joulukuuta 1943 – 23. kesäkuuta 2010) oli englantilainen muusikko. Hänet tunnettiin The Kinksin vuosien 1964–1969 basistina. Quaife toimi yhtyeessä myös taustalaulajana.


title: Stefan

text: Stefan on miehen etunimi, joka tässä muodossa on käytössä muun muassa Saksassa, Alankomaissa, Puolassa ja Skandinavian maissa. Nimi on lyhemtymä kreikan sanasta Στέφανος eli Stéphanos, joka merkitsee kruunattua. Nimen muunnoksia eri maissa ja kielissä ovat esimerkiksi englannin kielessä Steven, Stephan ja Stephen, ruotsissa Staffan ja unkarissa István. Suomen kielessä nimen muunnelmia ovat Tapani, Tahvo ja Teppo.


title: Stefan

text: Suomessa nimi Stefan on annettu vuoden 2009 loppuun mennessä nimi annettu Suomessa 4470 miehelle sekä muutamalle naiselle. Suomenruotsalaisen kalenterin mukaan Stefanin nimipäivä on 26. joulukuuta, toisena joulupäivänä eli tapaninpäivänä, joka on Pyhän Stefanoksen muistopäivä.


title: Qaxin piirikunta

text: Qaxin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1490 neliökilometriä. Asukkaita on 53 400 henkeä (vuonna 2010).


title: Qaxin piirikunta

text: Qaxin piiri sijaitsee Azerbaidžanin luoteisosassa. Se rajoittuu lännessä Georgiaan ja koillisessa Venäjään kuuluvaan Dagestaniin, luoteessa Zaqatalan, idässä Şəkin sekä etelässä Samuxin ja Yevlaxin piireihin.


title: Qaxin piirikunta

text: Piirin keskus on Qaxin kaupunki. Kaikkiaan siihen kuuluu 53 kuntaa. Kyliä on yhteensä 58. Kaupunkiväestön osuus on 23,2 % (vuonna 2010). Vuoden 2009 väestönlaskennan mukaan piirin asukkaista 82,5 % on azereja, 14,0 % georgialaisia, 1,9 % tsahureja ja 0,5 % lezgejä.


title: Qaxin piirikunta

text: Seudun pääelinkeino on maatalous, joka on erikoistunut karjanhoitoon sekä viljan, tupakan, hedelmien ja silkin viljelyyn.


title: Qaxin piirikunta

text: Piirin alueella sijaitsee İlisun luonnonsuojelualue. Historiallisia nähtävyyksiä ovat İlisun kylä, Ləkitin ja Qumin albanialaisten kirkkojen rauniot, Ulu körpün silta, vanhat linnoitukset sekä imaami Šamilin sotapäällikön Hadži Muratin hauta.


title: Qaxin piirikunta

text: Paikallislehtenä ilmestyy azerin- ja georgiankielinen "Şəlalə".


title: Aineenkoetus

text:
Aineenkoetus on menetelmä, jossa tutkitaan eri materiaalien mekaanisia ominaisuuksia, kuten aineen kykyä kestää ulkoisten voimien vaikutuksia.
Yleisin menetelmä on käyttää yleisaineenkoetuskonetta, jolla voidaan puristaa, taivuttaa ja vetää.


title: Aineenkoetus

text: "Staattisessa aineenkoetuksessa" koekappaletta kuormitetaan tasaisella tai hitaasti ja tasaisesti kasvavalla voimalla, jolloin saadaan tietoja aineen staattisista lujuusominaisuuksista ja muodonmuutoskyvystä. Vetokokeessa koesauvaa kuormitetaan aineenkoetuskoneessa tasaisesti kasvavalla vedolla tavallisesti murtumiseen saakka. Vastaavasti aineen puristus-, leikkaus-, vääntö- ja taivutuslujuudet voidaan määrittää puristamalla tai taivuttamalla koekappaletta.


title: Aineenkoetus

text: "Dynaamisessa aineenkoetuksessa" tutkitaan aineen käyttäytymistä nopeasti vaikuttavien kuormitusten suhteen mm. erilaisin iskukokein, jossa hetkellinen voima pyrkii taivuttamaan tai vääntämään tutkittavaa kappaletta.


title: Aineenkoetus

text: "Väsytyskokeessa" koekappaletta kuormitetaan vaihtelevin kuormin esimerkiksi nollasta johonkin veto- tai puristusjännitykseen, tai vedosta puristukseen, taikka edestakaisin taivuttamalla, kunnes se murtuu suuren kuormanvaihtelujen määrän jälkeen.


title: John Dalton (muusikko)

text: John Dalton (s. 21. toukokuuta 1943) on brittiläinen muusikko, joka toimi The Kinks -yhtyeen basistina vuosina 1969–76. Dalton korvasi Pete Quaifen ja hänen ensiesiintymisensä yhtyeen kanssa tapahtui vuonna 1969 singlellä ”Plastic Man”.


title: Laura Bailey

text: Laura Dawn Bailey (s. 28. toukokuuta 1981 Biloxi, Mississippi) on yhdysvaltalainen ääninäyttelijä ja ääniohjaaja. Hänet tunnetaan työstään englanniksi dubattujen animen parissa. Bailey tunnetaan parhaiten Fruits Basketista Hän on toiminut myös Lustin äänenä Fullmetal Alchemistissa ja huomioitiin American Anime ehdokkuudella Sana Kuratan roolista animesarjassa Kodomo no omocha.


title: Laura Bailey

text: Bailey aloitti ääninäyttelemisen vuonna 2001 tehtyään sivuääniä "Dragon Ballin" toiselle tuotantokaudelle Tournament Sagaan. Samana vuonna hän sai ensimmäisen pääroolinsa yhdessä Eric Valen kanssa 26-osaisessa "Blue Gender" -animesarjassa. Bailey teki myös vierasroolin televisiosarjassa "Walker, Texasista". Sittemmin hän on työskennellyt pääosin FUNimationin dubbaamissa animesarjoissa ja ollut sen myötä mukana useissa "Dragon Ball" -projekteissa, kuten "", "", "", "", "" ja "". Hänet palkittiin kuukauden ääninäyttelijäksi ADR-palkinnolla vuonna 2003 sarjasta "Fruits Basket".


title: Laura Bailey

text: Vuodesta 2002 lähtien Bailey on tehnyt äänirooleja myös videopeleihin, kuten "BloodRayne", "", "", "Soulcalibur IV", "", "Final Fantasy XIII" ja "". Näiden ohella Bailey on ollut myös mukana "Street Fighter" -projekteissa Chun-Lin äänenä "Street Fighter IV":ssä, "Super Street Fighter IV":ssä ja "issa".


title: Laura Bailey

text: Bailey on ollut kihloissa Travis Willinghamin kanssa marraskuusta 2010 lähtien. Vuonna 2011 he menivät naimisiin.


title: Temco T-35 Buckaroo

text: Temco TE-1 eli Temco T-35 Buckaroo oli yhdysvaltalainen sotilaskoulukone. Sen kehitti teksasilainen Temco-tehdas Globe Swift -lentokoneesta, jonka tuotanto-oikeudet yhtiö omisti. Koneen ensilento tehtiin 20. helmikuuta 1948.


title: Temco T-35 Buckaroo

text: Buckaroon oli tarkoitus olla halpa koulukone, alun perin vain vientimarkkinoille. Buckaroon liiketoimintasuunnitelma tehtiin vuonna 1948 pohjautuen Temco-yhtiön vientiaikeeseen itsenäistymässä oleviin Filippiineihin. Fillippiineitä oli tullut tarjouspyyntö Globe Swift -koneen koulukoneversiosta. Vuonna 1949 Temco osallistui myös Yhdysvaltain ilmavoimien tarjouskilpaan häviten Beech Model 45 -koneelle.


title: Temco T-35 Buckaroo

text: Koneita valmistettiin vain 26 kappaletta. Yksi lentokone myytiin Italian ilmavoimille ja yksi Kreikan ilmavoimille. Israelin ilmavoimat ostivat muutamia koneita. Saudi-Arabia osti ainakin 10 lentokonetta Yhdysvaltain ja Saudi-Arabian yhteisen puolustussuunnitelman pohjalta.


title: Nyrkkeilyn sarja 81 kg kesäolympialaisissa 1952

text: Nyrkkeilyn 81 kg sarjaan Helsingin olympiakisoissa osallistui 18 nyrkkeilijää, joista jokainen edusti eri kansakuntaa. Ottelut käytiin 28. heinäkuuta - 2. elokuuta.


title: Şəkin piirikunta

text: Şəkin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 2 432,75 neliökilometriä. Asukkaita on 171 800 henkeä (vuonna 2010).


title: Şəkin piirikunta

text: Şəkin piiri sijaitsee Azerbaidžanin luoteisosassa. Se rajoittuu pohjoisessa Venäjään kuuluvaan Dagestaniin, idässä Oğuzin ja Qəbələn, etelässä Ağdaşin ja Yevlaxin sekä lännessä Qaxin piirikuntiin.


title: Şəkin piirikunta

text: Piirin keskus on Şəkin kaupunki. Toinen suurempi keskus on Turanin taajama. Kuntia on yhteensä 66 ja kyliä 69. Kaupunkiväestön osuus on 38,2 % (vuonna 2010). Vuoden 2009 väestönlaskennan mukaan piirin asukkaista 95,5 % on azereja ja 4,2 % lezgejä.


title: Şəkin piirikunta

text: Seudun pääelinkeino on maatalous, joka on erikoistunut silkin, viljan, tupakan, vihannesten ja rehukasvien viljelyyn sekä karjanhoitoon.


title: Luettelo televisiosarjan Rillit huurussa jaksoista

text: Tämä on luettelo yhdysvaltalaisen komediasarjan "Rillit huurussa" ("The Big Bang Theory") jaksoista.


title: Nyrkkeilyn sarja yli 81 kg kesäolympialaisissa 1952

text: Nyrkkeilyn yli 81 kg sarjaan Helsingin olympiakisoissa osallistui 21 nyrkkeilijää, joista jokainen edusti eri kansakuntaa. Uruguayn nyrkkeilijä ei astunut kehään ollenkaan. Ottelut käytiin 28. heinäkuuta - 2. elokuuta.


text: Ranskan Lansiaux keskeytti kilpailun loukkaantumisen takia. Kymmenen jäljelle jäänyttä nyrkkeilijää arvottiin uudelleen pareiksi.


title: Staffan

text: Staffan on ruotsalainen miehen etunimi. Stefanin tavoin se on muunnos kristillisestä miehen etunimestä Stefanus, jonka suomalaisia muunnelmia ovat muun muassa Tapani ja Tahvo.


title: Staffan

text: Suomessa nimi Staffan on 1900-luvun alusta vuoden 2009 loppuun mennessä annettu hieman yli 400 henkilölle. Staffanin nimipäivä on suomenruotsalaisen kalenterin mukaan tapaninpäivänä 26. joulukuuta.


title: Vaatteet (on mun aatteet)

text: Vaatteet on laulaja Maukka Perusjätkän kappale ja single vuodelta 1980. Kappale oli julkaisuaikanaan suuri hitti ja kesän diskosuosikki. Ralf Örnin kirjoittamassa rockia ja diskoa yhdistelevässä hitissä toimivat kitaristeina Andy McCoy ja Jimi Sumén. Michael Monroe ei soittanut millään Maukka Perusjätkä -levyllä, mutta soitti Maukka Perusjätkän keikkakokoonpanossa saxofonia.


title: Vaatteet (on mun aatteet)

text: Single julkaistiin Johanna-levymerkillä sarjatunnuksella JHNS 127. Singlen B-puoli ”Meidän raha” on myös Ralf Örnin kirjoittama. Kappaleen esittivät Ralf Örn ja Kaija Koo.


title: Oğuzin piirikunta

text: Oğuzin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1216 neliökilometriä. Asukkaita on 40 500 henkeä (vuonna 2010).


title: Oğuzin piirikunta

text: Oğuzin piiri sijaitsee Azerbaidžanin pohjoisosassa. Pohjoisessa se rajoittuu Venäjään kuuluvaan Dagestaniin, idässä Qəbələn, etelässä Ağdaşin ja lännessä Şəkin piirikuntiin.


title: Oğuzin piirikunta

text: Piirin keskus on Oğuzin kaupunki (vuoteen 1991 saakka Vartaşen). Lisäksi siihen kuuluu 30 maalaiskuntaa. Kyliä on yhteensä 31. Kaupunkiväestön osuus on 17,2 % (vuonna 2010).


title: Oğuzin piirikunta

text: Vuoden 2009 väestönlaskennan mukaan piirin asukkaista 85,1 % on azereja, 12,0 % lezgejä ja 2,0 % turkkilaisia. Lisäksi on muun muassa udeja ja juutalaisia. Aikaisemmin seudulla oli myös huomattava armenialaisvähemmistö (12,1 % vuonna 1959).


title: Oğuzin piirikunta

text: Oğuzin kautta kulkee Qaraməryəmin ja Balakənin välinen maantie. Seudun pääelinkeino on maatalous, joka on keskittynyt viljan, perunan, vihannesten ja hedelmien viljelyyn sekä karjanhoitoon.


title: Oğuzin piirikunta

text: Paikallislehtenä ilmestyy "Oğuz Yurdu".


title: Qəbələn piirikunta

text: Qəbələn piirikunta (, ) on paikallishallintoalue Azerbaidžanissa. Piirin pinta-ala on 1548,5 neliökilometriä. Asukkaita on 94 900 henkeä (vuonna 2010).


title: Qəbələn piirikunta

text: Qəbələn piiri sijaitsee Azerbaidžanin pohjoisosassa. Se rajoittuu pohjoisessa Venäjään kuuluvaan Dagestaniin ja Qusarin piiriin, idässä Quban ja İsmayıllın piireihin, etelässä Göyçayn ja Ağdaşin piireihin sekä lännessä Şəkin ja Oğuzin piireihin.


title: Qəbələn piirikunta

text: Piiri on perustettu vuonna 1930. Vuoteen 1991 saakka sen nimenä oli "Qutqaşınin piiri". Vuosina 1963–1964 sen alue oli liitettynä Ağdaşin piiriin.


title: Qəbələn piirikunta

text: Hallinnollinen keskus on Qəbələn kaupunki (vuoteen 1991 saakka "Qutqaşen"), josta on 225 kilometriä maan pääkaupunkiin Bakuun. Taajamia ovat Vəndam, Bum ja Nic. Kuntia on yhteensä 55 ja kyliä 60.


title: Qəbələn piirikunta

text: Vuoden 2009 väestönlaskennan mukaan asukkaista 78,7 % on azereja, 17,1 % lezgejä ja 3,9 % udeja. Kaupunkiväestön osuus on 34,6 % (vuonna 2010).


title: Qəbələn piirikunta

text: Seudun pääelinkeino on maatalous, joka on erikoistunut viljan, tupakan, vihannesten ja hedelmien viljelyyn sekä karjanhoitoon. Piirin kautta kulkee Qaramaryəmin, İsmayıllın ja Şəkin välinen maantie, johon Zarağanissa yhtyy Ağdaşista tuleva maantie.


title: Qəbələn piirikunta

text: Nähtävyyksistä huomattavin on nykyisestä piirikeskuksesta 20 kilometriä lounaaseen sijaitseva Kaukasian Albanian muinainen pääkaupunki.


title: Qəbələn piirikunta

text: Paikallislehtenä ilmestyy "Qəbələ".


title: Hanna Riihimäki

text: Hanna Riihimäki (s. 24. syyskuuta 1987) on porvoolainen salibandyn pelaaja. Riihimäki edusti GamTea sekä Porvoon Salibandyseuraa, jonka riveissä hän voitti naisten SM-pronssia vuonna 2007. Hän lopetti pelaajauransa samana vuonna kahden naisten Salibandyliigassa pelatun kauden (kaudet 2005–2006 ja 2006–2007) jälkeen.


title: Hanna Riihimäki

text:
Helsingissä asuva Riihimäki on koulutukseltaan tradenomi HSO. Hän on ollut töissä viestintäassistenttina Kiinteistöliitossa vuodesta 2009 lähtien.
Hän toimii helsinkiläisen kamarikuoro Grex Musicuksen puheenjohtana.


title: Espoon vaakuna

text: Espoon vaakuna on Espoon kaupungin tunnus. Vaakunan hevosenkenkäaihe viittaa pitäjän alueella asuneille kruunun- ja perintötalonpojille määrättyyn kyyditysvelvollisuuteen, joka velvoitti järjestämään kyydityksen alueella kulkeneille kruunun virkamiehille ja sotaväelle. Kruunu symboloi Espoon vanhaa kuninkaankartanoa.


title: Espoon vaakuna

text: Vaakunan selitys kuuluu ”sinisessä kentässä hevosenkenkä, sen yläpuolella kruunu, kaikki kultaa.” Vaakunan on suunnitellut Kaj Kajander, ja Espoon kunnanvaltuusto hyväksyi sen kokouksessaan 19. heinäkuuta 1955. Sisäasiainministeriö vahvisti vaakunan käyttöön 10. marraskuuta samana vuonna.


title: Isn’t It Better This Way

text: Isn't It Better This Way on kuusijäsenisen helsinkiläisen Gris-yhtyeen esikoisalbumi. Se on tumma ja lämmin jazzpop-levy. Sen nauhoittaminen aloitettiin elokuussa 2005, ja se ilmestyi 12. huhtikuuta vuonna 2006. Kuusijäsenisen yhtyeen lisäksi albumilla vierailee nuorta jazz-polvea, kuten Emma Salokoski, Siiri Nordin, Aleksandra Babitzin, Mitja Tuurala ja Max Lilja.


title: Abderrahman Kabous

text: Abderrahman Kabous (, s. 24. huhtikuuta 1983 Meaux, Ranska) on marokkolainen jalkapalloilija. Puolustavana keskikenttäpelaajana pelaava Kabous edustaa Marokon pääsarjassa Wydad Casablancaa.


title: Abderrahman Kabous

text: Kabous aloitti jalkapalloilun Lensin junioreissa, josta hän siirtyi edustamaan Lensin kakkosjoukuetta kaudella 2001–2002. Seuraavat kaksi kautta Kabous vietti Ranskassa edustaen Nicen ja Sochauxin kakkosjoukkueita. Vuonna 2004 hän siirtyi Marokkoon Ittihad Khemissetiin.


title: Abderrahman Kabous

text: Yhden kauden jälkeen Marokossa Kabous palasi takaisin Eurooppaan. Hän vietti aluksi kaksi kautta Ruotsissa Norrköpingissä ja Degerforsissa. Matka jatkui Bulgarian pääsarjaan TsSKA Sofian riveihin, jossa hän voitti kauden päätteeksi Bulgarian mestaruuden. Tammikuussa 2008 Kabous siirtyi Espanjaan Real Murciaan, jossa hänellä oli vaikeuksia saada peliaikaa. Lopulta elokuussa 2009 hänen sopimuksensa lopetettiin.


title: Abderrahman Kabous

text: 30. maaliskuuta 2010 Kabous siirtyi vapaana pelaajana Tanskaan Silkeborgiin. Hän vietti seurassa yhden kauden. Kesällä 2010 Kabous siirtyi Marokkoon Wydad Casablancan pelaajaksi.


title: Abderrahman Kabous

text: Maajoukkuetasolla Kabous on edustanut Marokkoa vuodesta 2007 lähtien ja oli mukana vuoden 2008 Afrikan-kisoissa.


title: As We May Think

text: As We May Think oli Vannevar Bushin kirjoittama essee, joka julkaistiin ensimmäisen kerran "The Atlantic Monthly" -lehdessä heinäkuuta 1945. Artikkeli vastasi erityisesti siihen, miten tiede ja tekniikka pystyisi vastaamaan tiedon ei-rakenteiseen hallintaan liittyviin ongelmiin. Artikkelin kuuluisin laite on Memex, jonka linkit voidaan nähdä hypertekstin esikuvana.


title: As We May Think

text: Bush esitteli jo ajatuksiaan tulevaisuuden koneesta, joka pystyi tarjoamaan informaatiota tarvittaessa, "Technology Review" -lehden artikkelissa tammikuussa 1933. Siinä esitelty laite pystyi löytämään käyttäjän haluaman sivun muistiinpanoista tai kirjasta muutamaa näppäintä painamalla. Bushin ajatusten pohjalla oli lisääntyvä informaatio, mikä vaikeutti tiedonhallintaa.


title: As We May Think

text: Bush yritti julkaista ensimmäisen version esseestä joulukuussa 1939. Hän lähetti esseen "Fortune"-lehdelle, missä sitä ei kuitenkaan ikinä julkaistu. Artikkeli jäi toimittaja Eric Hodginsille, joka oli tavannut Bushin. Vaikka hän olikin kiinnostunut Memexistä ja kannustanut jopa Bushia kirjoittamaan siitä, hän ei ollut kuitenkaan varma, sopisiko artikkeli "Fortuneen". Bush turhautui siihen, että artikkelin julkaiseminen meni kauan aikaan, mutta hän keskittyi toisen maailmansodan aikana muihin asioihin.


title: As We May Think

text: Syyskuussa 1944 Bush päätti lähettää esseensä myös muihin lehtiin. Ensimmäisenä hän lähetti sen nimellä "Mechanization and the Record" "The Atlantic Monthlyyn", joka hyväksyikin artikkelin lokakuussa. Artikkeli julkaistiin lehden heinäkuun numerossa, joka ilmestyi 27. heinäkuuta.


title: As We May Think

text: "As We May Think" on noin 10 sivua pitkä essee, joka oli jaettu kahdeksaan osioon. Bushin mukaan tiede on parantanut ihmiselämän laatua monella eri tavalla, mutta ihmiskunta oli saavuttanut pisteen, jossa kaikkea tietoa ei enää pysty hallitsemaan. Bushin mukaan suurin ongelma oli indeksointi, joka ei ollut intuitiivista.


title: As We May Think

text: Bush esitteli artikkelissa useita laitteita, jotka voisivat auttaa ongelman ratkaisussa. Huomattavin ehdotuksista oli Memex, jolla on merkittävä asema Internetin ja World Wide Webin esikuvana. Memex oli henkilökohtainen tiedonhallintalaite. Siinä oli lisäksi tietynlainen graafinen käyttöliittymä, ja dokumenttien välillä oli assosiatiivisia indeksejä ja linkkejä. Viimeisenä mainittu oli uniikki idea, joka on vaikuttanut hypertekstin kehittäjiin.


title: Punainen Porvoo

text: Punainen Porvoo on Antti Kauranteen kirjoittama sotakirja vuodelta 2008.


title: Punainen Porvoo

text: Kirja kertoo fiktiivisestä sodasta Suomen ja Venäjän federaation välillä 2010-luvun alkupuolella. Kirjasta puuttuvat varsinaiset päähenkilöt ja se keskittyykin kuvaamaan sotaa mahdollisimman useista eri näkökulmista, aina suomalaisesta jääkäristä Kremlin vallanpitäjiin.


title: October Tide

text: October Tide on ruotsalainen metalliyhtye. Jonas Renkse ja Fredrik Norrman perustivat yhtyeen heidän pääyhtyeensä Katatonian ollessa väliaikaisesti hajonnut vuonna 1995. October Tide nauhoitti debyyttialbuminsa "Rain Without End" samana vuonna, mutta se julkaistiin vasta kaksi vuotta myöhemmin. Jonas Renksen menetettyä kykynsä laulaa murinavokaaleja yhtyeeseen liittyi laulaja Mårten Hansen. Toisen albumin "Grey Dawn" julkaisun jälkeen October Tide lopetti toimintansa. Vuonna 2009 Fredrik Norrman kokosi yhtyeen uudelleen erottuaan Katatoniasta, kuitenkin ilman Renkseä. Uudella kokoonpanolla tehty albumi "A Thin Shell" julkaistiin syyskuussa 2010.


title: Sinkkuelämää (romaani)

text: Sinkkuelämää on yhdysvaltalaisen Candace Bushnellin romaani vuodelta 1996. Kirja koostuu Bushnellin vuosina 1993–1996 The New York Observer -sanomalehteen kirjoittamista kolumneista. Kirjan pohjalta on tehty suosittu televisiosarja "Sinkkuelämää".


title: Sinkkuelämää (romaani)

text: Kirja koostuu Bushnellin kirjoittamista erillisistä kolumneista. Kolumnit ovat itsenäisiä tekstejä, mutta niissä esiintyy myös toistuvia teemoja ja henkilöitä. Tekstit käsittelevät mm. ihmissuhteita, seksiä, naisen asemaa ja elämää New Yorkissa. Kirjan päähenkilönä on kolumnisti Carrie Bradshaw, joka kirjoittaa omasta ja tuttaviensa elämästä. Carriellä on on/off-suhde herra Kihoksi kutsutun miehen kanssa. Hänen parhaita ystäviään ovat myös televisiosarjassa esiintyvät Samantha Jones ja Stanford Blatch.


title: Sinkkuelämää (romaani)

text: Kirja julkaistiin ensimmäisen kerran vuonna 1996. Se on sittemmin käännetty useille kielille. Suomessa "Sinkkuelämää"-kirja julkaistiin vuonna 2000 Tammen kustantamana, Arto Schroderuksen suomentamana. Vuonna 2010 Bushnell julkaisi Carrie Bradshaw'n lukioaikoihin sijoittuvan romaanin "Sinkkuelämää: Carrien nuoruusvuodet" (The Carrie Diaries).


title: Rain Without End

text: Rain Without End on metalliyhtye October Tiden debyyttialbumi, joka julkaistiin vuonna 1997. Se uudelleenjulkaistiin vuonna 2008 uudella kansikuvalla ja remasteroituna.


title: Superb

text: Superb voi tarkoittaa:


title: Swiftsure

text: Swiftsure tarkoittaa seuraavia asioita:


title: Joulusaarensuula

text: Joulusaarensuula ("Papasula abbotti") on suulien heimoon kuuluva Joulusaaren kotoperäinen lintulaji. Aikaisemmin laji on pesinyt laajemmalla alueella Tyynellämerellä ja Intian valtamerellä. Pesimäajan ulkopuolella joulusaarensuulat vaeltelevat Intian valtamerellä. Lajin kokonaiskanta on noin 2 500 pesivää paria eli noin 6 000 täysikasvuista yksilöä. Robert Ridgway kuvaili lajin holotyypin Seychelleihin kuuluvalta Assumption Islandilta vuonna 1893 ja nimesi sen William Louis Abbottin kunniaksi.


title: Tartar

text: Tartar voi tarkoittaa seuraavia:


title: Yleisurheilu kesäolympialaisissa 1952 – miesten 200 m

text: Helsingin olympiakisojen miesten 200 metrin juoksuun osallistui 71 urheilijaa edustaen 35 kansallisuutta. Kilpailupäivät olivat 22.–23. heinäkuuta. Virallisissa tuloksissa käytettiin käsiaikaa.


text: Jokaisesta erästä kaksi nopeinta jatkoon.


text:
1. erä
2. erä
3. erä
4. erä
5. erä
6. erä
7. erä
8. erä
9. erä
10. erä
11. erä
12. erä
13. erä
14. erä
15. erä
16. erä
17. erä
18. erä


text:
1. erä
2. erä
3. erä
4. erä
5. erä
6. erä


text: Kummastakin erästä kolme nopeinta loppukilpailuun.


text:
1. erä
2. erä


title: Oliivimerimetso

text: Oliivimerimetso ("Phalacrocorax brasilianus"), myös "P. olivaceus", on amerikkalainen merimetso. Sen esiintymisalue ulottuu Yhdysvaltain eteläosista ja Luoteis-Meksikosta Keski-Amerikkaan, Kuubaan, Bahamalle ja Etelä-Amerikkaan aina Kap Horniin saakka. Johann Friedrich Gmelin kuvaili lajin holotyypin vuonna 1789.


title: Qusarin piirikunta

text: Qusarin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1542 neliökilometriä. Asukkaita on 88 200 henkeä (vuonna 2010).


title: Qusarin piirikunta

text: Qusarin piiri sijaitsee Azerbaidžanin koillisosassa. Luoteessa ja pohjoisessa se rajoittuu Venäjään kuuluvaan Dagestaniin sekä koillisessa Xaçmazin, kaakossa Quban ja lounaassa Qəbələn piirikuntiin.


title: Qusarin piirikunta

text: Piirin keskus on Qusarin kaupunki. Toinen suurempi paikkakunta on Samurin taajama. Kuntia on yhteensä 68 ja kyliä 88. Kaupunkiväestön osuus on 21,1 % (vuonna 2010). Vuoden 2009 väestönlaskennan mukaan piirin asukkaista 90,6 % on lezgejä ja 9,1 % azereja.


title: Qusarin piirikunta

text: Seudun pääelinkeino on maatalous, joka on erikoistunut viljan, vihannesten, perunan ja hedelmien viljelyyn sekä nautakarjan, lampaiden ja siipikarjan hoitoon.


title: Mustamerimetso

text: Mustamerimetso ("Phalacrocorax sulcirostris") on oseanialainen merimetso. Sen esiintymisalue ulottuu Indonesiasta Uuteen-Guineaan, Australiaan, Tasmaniaan ja Uuden-Seelannin pohjoisosiin. Johann Friedrich von Brandt kuvaili lajin holotyypin Uudesta Etelä-Walesista vuonna 1837.


title: Fokker F.25 Promotor

text: Fokker F.25 Promotor oli hollantilainen vuonna 1946 lentänyt yksimoottorinen yleisilmailulentokone, jossa oli työntöpotkuri. F.25 perustui hollantilaisten insinöörien Saksan miehityksen aikana suunnittelemaan Difoga 421 lentokoneeseen. 20 F.25 konetta tehtiin, mutta kone ei pärjännyt sodan jäljiltä markkinoille tulevia ylijäämäkoneita vastaan.


title: Antoine Laurent de Jussieu

text: Antoine Laurent de Jussieu (1748–1836) oli ranskalainen kasvitieteilijä. Hän toimi 1770-luvulta alkaen Jardin du Roin ja Muséum national d'Histoire naturellen kasvitieteen professorina. Antoine Laurent de Jussieu kehitti kasvien luokittelujärjestelmää ja määritteli ensimmäisenä heimokäsitteen kasvitieteessä. Jussieu myös laati tieteelliset kuvaukset aikakautenaan tunnetuille kasviheimoille. Hänen pääteoksensa olivat "Genera plantarum secundum ordines naturales disposita" (1789–1805) ja "Principes de la méthode naturelle des végétaux" (1824).


title: Antoine Laurent de Jussieu

text: Antoine Laurent de Jussieun virallinen auktorilyhenne on Juss. Hänen kuvaamistaan heimoista monet ovat nykyäänkin käytössä, ja Jussieu on kymmenien kukkakasviheimojen tieteellisten nimien auktori, esimerkiksi kaktus-, kanerva-, kello-, kohokki-, kurjenmiekka-, kurkku-, kuusama-, kämmekkä-, leinikki-, lemmikki-, lilja-, matara-, sara-, tatar-, tyräkki- ja vehkakasvien.


title: The Preacher’s Wife (albumi)

text: The Preacher's Wife on Whitney Houstonin samannimistä elokuvaa varten levyttämä soundtrack-albumi, joka julkaistiin marraskuussa 1996. Levy on maailman kaikkien aikojen myydyin gospel-albumi.


title: Voimistelu kesäolympialaisissa 1952 – miesten permanto

text: Miesten voimistelun permantokilpailussa osanottajia oli kaikkiaan 185 ja he edustivat 29 eri kansakuntaa. Lopulliset sijoitukset ratkesivat kahden yhteenlasketun suorituksen - pakollisten ja vapaavalintaisten liikkeiden - perusteella.


title: Kuttupuhe

text: Kuttupuhe on eduskunnassa epäviralliseksi perinteeksi muodostunut tapa, jossa joku pirkanmaalainen edustaja pitää kutuille ylistyspuheen. Puhe pidetään joulun alla eduskunnan budjettikeskustelussa maataloutta koskevan pääluokan yhteydessä.


title: Kuttupuhe

text: Kuttupuheen ”isänä” pidetään vammalalaista Timo Roosia, joka toimi SDP:n kansanedustajana kolme kautta vuodesta 1983. Ensimmäisen kuttupuheensa hän piti 1983, mutta sen saama suosiollinen vastaanotto ja sen muodostuminen perinteeksi tuli yllätyksenä.


title: Brasilialainen musiikki

text: Brasilialainen musiikki käsittää useita alueellisia musiikkityylejä, joihin on otettu vaikutteita afrikkalaisesta, eurooppalaisesta ja alkuperäiskansojen musiikista. 500 vuoden aikana brasilialaisessa musiikissa on kehittynyt muun muassa sellaisia ainutlaatuisia tyylejä kuten samba, Música Popular Brasileira (MPB), choro, sertanejo, brega, forró, frevo, maracatu, bossa nova, brasilialainen rock ja axé. Samba on epäilyksettä maailmanlaajuisesti tunnetuin brasilialaisen musiikin muodoista, vaikka bossa nova ja muut tyylilajit ovat myös saaneet paljon huomiota ulkomailla. Brasiliassa on myös kasvava joukko nyky- ja kokeellisen musiikin säveltäjiä, mukaan lukien elektroakustisen tyylilajin kehittäjät. Kaikille brasilialaisen musiikin tyylilajeille on muodostunut vahva traditio.


title: Brasilialainen musiikki

text: Moderni brasilialainen musiikki syntyi 1800-luvun lopulla Rio de Janeirossa Bahian alueelta kaupunkiin muuttaneiden tiiviissä yhteisössä, jossa afrikkalaiset tanssi- ja musiikkiperinteet sekä candomblé-uskonto olivat voimissaan. Tällainen ympäristö vaikutti muun muassa yhdeksi samban perustajista kutsuttuun Pixinguinhaan ja Dongaan, joka oli ensimmäisenä sambakappaleena pidetyn ”Pelo Telefonen” (1917) säveltäjä.


title: Brasilialainen musiikki

text: Samba jatkoi kehittymistään Rion musiikkipiireissä, ja tyylin kulta-ajaksi sanotaan 1930-lukua, jolloin sen suosio oli jo levinnyt Rion de Janeiron työläiskaupunkiosien ulkopuolelle. Samalla samban tyyli monipuolistui ja muuttui melodisempaan suuntaan. Niin sanottu samba-canção kehittyikin melodisemmaksi, ja siinä painotettiin vähemmän lyömäsoittimia ja rytmiä. Dorival Caymmi, Ary Barroso ja Noel Rosa olivat tunnettuja uuden tyylin sambamuusikoita. Carmen Mirandasta tuli ensimmäinen brasilialainen kansainvälinen tähti. 1930-luvulla samba yhdistyi myös brasilialaisiin karnevaaleihin, joihin sambakoulut alkoivat kirjoittaa musiikkia.


title: Brasilialainen musiikki

text: Samban suosio jatkui vielä pari vuosikymmentä, vaikka sen suosioon vaikuttikin monien muiden musiikkityylien kehittyminen. Kulta-ajan jälkeen samban ja siitä kehittyneiden tyylin tunnettuja muusikoita olivat muun muassa Cartola, Nelson Cavaquinho ja Clementina de Jesus. Perinteinen samba sai uutta suosiota 1990-luvun lopulla, kun Rio de Janeiron Lapaan vanhantyylisiä tanssihalleja.


title: Brasilialainen musiikki

text: Bossa nova kehittyi sambasta 1950-luvulla, ja sen kehittäjinä pidetään lauluntekijä-säveltäjä Antônio Carlos Jobimia, kitaristi João Gilbertoa ja runoilija Vinícius de Moraesia. He hidastivat samban rytmiä ja kehittivät siitä intiimimmän tyylin. Bossa nova yhdistettiin myös uuteen yliopistokouluttautuneiden yhteiskuntaluokkaan, ja sen sanoitukset heijastivat 1950-luvun keskiluokan optimistista ilmapiiriä.


title: Brasilialainen musiikki

text: Bossa nova oli 1960-luvulle mennessä saanut maailmanlaajuista mainetta. Se oli saanut alkujaan vaikutteita amerikkalaisesta jazzista ja bluesista, mutta bossa nova alkoi vaikuttaa myös toiseen suuntaan. Esimerkiksi Frank Sinatra, Ella Fitzgerald ja Stan Getz tekivät omia versioitaan tunnetuista bossa nova -kappaleista. Tunnetuimpia bossa nova -muusikoita ovat olleet Marcos Valle, Luiz Bonfá ja Baden Powell.


title: Brasilialainen musiikki

text: Música Popular Brasileira (MPB) on yhteistermi, jolla viitataan usein brasilialaiseen bossa novan jälkeen kehittyneeseen populaarimusiikkiin. Siihen kuuluu muun muassa sellaisia musiikkityylejä kuin tropicalismo ja pagode, mutta myös brasilialainen pop- ja rockmusiikki. Tropicalismo oli tyyli, joka vaikutti Brasiliassa sotilashallituksen aikana 1964–1984. Sen johtavia muusikoita olivat Caetano Veloso ja Gilberto Gil. Kappaleet olivat protestilauluja, ja tyyliltään tropicalismo oli hyvin vaihtelevaa, sillä se sai vaikutteita rock and rollista, bluesista, jazzista ja brittiläinen psykedeelisestä musiikista.


title: Brasilialainen musiikki

text: MBR-tyylin ensimmäisiä suuria nimiä olivat Chico Buarque ja Jorge Ben Jor, joka yhdisteli afrikkalaisia rytmejä, funkia, sambaa ja bluesia. MBR:lle on ominaista monien tyylien sekoittuminen. Esimerkiksi João Gilberton tyttären Bebel Gilberton musiikissa yhdistyvät bossa nova ja moderni jazzvaikutteinen rytmi ja Marisa Monten kappaleissa samba, forró, pop ja rock. Bossa nova -vaikutteisia MBR-muusikoivat ovat esimerkiksi Roberta Sá ja Fernanda Porto.


title: Eric Esch

text: Eric Scott Esch (s. 3. elokuuta 1966 Bay City, Michigan) on yhdysvaltalainen nyrkkeilijä, potkunyrkkeilijä ja vapaaottelija. Hänestä käytetään usein lempinimeä Butterbean.


title: Eric Esch

text: Hän on entinen IBA:n superraskaansarjan mestari sekä WAA-mestari. Esch otteli aina Yhdysvaltojen lipun värisissä housuissa. Painoa hänellä on 200 kg ja pituutta 182 cm.


title: Kiinalainen musiikki

text: Kiinalainen musiikki alkoi kehittyä jo Kiinan sivilisaation alkuvaiheilla. Hyvin kehittyneestä musiikkikulttuurista kertovia dokumentteja ja esineitä on säilynyt Zhou-dynastian ajalta saakka (1122–256 eaa). Perinteinen kiinalainen musiikki poikkeaa länsimaisesta musiikista paljon niin soitinten kuin sävelkulunkin osalta.


title: Tiger (täsmennyssivu)

text: Tiger viittaa muun muassa seuraaviin:


title: Beerenberg

text:
Beerenberg on Norjalle kuuluvalla Jan Mayenin saarella sijaitseva maailman pohjoisin aktiivinen tulivuori.
Se on 2277 m korkea ja jäätikön peittämä. Se purkautui viimeksi vuonna 1985.


title: Out for Kicks

text: Out for Kicks on yhdysvaltalaisen The Zantees -yhtyeen studioalbumi, joka on ilmestynyt vuonna 1980. Tuotannosta on vastannut Little Nelson & The Spider. Levy-yhtiö on Bomp Records, ja Suomessa levyä on valmistanut ja jaellut vuonna 1981 Poko International / Unitor Oy.


title: Out for Kicks

text: Albumi on äänitetty kesällä 1980 New York Cityssä Songshop Studiossa. Äänittäjänä on ollut Wayne Vlcan.


title: Out for Kicks

text: Levykannen valokuvan on ottanut Eve Mazzara ja takakannen yhtyekuvan Diane Marino. Kannen on suunnitellut Diane Zincavage.


title: Out for Kicks

text: Albumi on omistettu rock and roll- ja rockabillyartistien Ray Smith ja Warren Smith muistolle ja sen lyhyet saatesanat on tehnyt Wild Dog Lewis.


title: Out for Kicks

text: Kiitoksissa on mainittu muun muassa Jim Marshall, Tex Rubinowitz and the Bad Boys, J.R.'s Lounge, Modernage Diner, Cat Talk, Goldmine, Rebel Yell ja Sun 209.


title: Out for Kicks

text: A-puoli


title: Out for Kicks

text:
1. I Thought It Over – 2:36
2. Cruisin' – 2:30
3. Francene – 3:10
4. Blonde Bombshell – 3:30
5. Up the River – 2:40
6. All Because of You – 2:50
B-puoli


title: Out for Kicks

text:
1. Please Give Me Something – 2:26
2. Bessie Mae – 2:05
3. Big Green Car – 1:52
4. Gas Up – 2:42
5. Watch My Baby – 2:05
6. Lost Highway – 3:05
7. Baby Let's Move – 2:24Lisäksi vierailevana pianistina on Shake Recordsin artisti Peter Holsapple.


title: Triumph

text: Triumph viittaa muun muassa seuraaviin:


title: Manu Kärki

text: Manu Kalevi Kärki (s. 21. maaliskuuta 1947 Somerniemi) on suomalainen tietokirjailija, kotiseuduntutkija ja valokuvaaja. Työuransa hän teki pankin konttorinhoitajana nykyään Someroon kuuluvalla Somerniemellä vuosina 1973–2007.


title: Manu Kärki

text: Kärki on joko yksin tai yhteistyössä muiden kanssa julkaissut vuosina 1980–2010 toistakymmentä pääasiassa Somerniemeä ja Someroa käsittelevää kotiseutukirjaa, joista monet ovat ilmestyneet Somerniemi-seuran julkaisuina ja somerniemeläisen Amanitan kustantamina. Useissa kirjoista on kuvituksena Kärjen omia valokuvia.


title: Manu Kärki

text: Vuonna 2009 tasavallan presidentti myönsi Manu Kärjelle kotiseutuneuvoksen arvonimen.


title: Manu Kärki

text: Kärki toimi kunnanvaltuutettuna Somerniemellä vuosina 1973–1976 ja oli Somerniemen kunnanvaltuuston viimeinen puheenjohtaja vuosina 1974–1976.


title: Somen Tchoyi

text: Somen A. Tchoyi (s. 29. maaliskuuta 1983 Douala, Kamerun) on kamerunilainen jalkapalloilija, pelipaikaltaan keskikenttäpelaaja. Hän edustaa Englannin valioliigassa pelaavaa West Bromwich Albionia.


title: Xaçmazin piirikunta

text: Xaçmazin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1063 neliökilometriä. Asukkaita on 160 100 henkeä (vuonna 2010).


title: Xaçmazin piirikunta

text: Xaçmazin piiri sijaitsee Azerbaidžan koillisosassa Kaspianmeren rannalla. Pohjoisessa se rajoittuu Venäjään kuuluvaan Dagestaniin, lännessä Qusarin ja Quban piireihin sekä etelässä Şabranin piiriin.


title: Xaçmazin piirikunta

text: Piirin keskus on Xaçmazin kaupunki. Muita huomattavampia paikkakuntia ovat Xudatin kaupunki sekä Müqtədirin ja Şollarin taajamat. Kuntia on yhteensä 70 ja kyliä 145. Kaupunkiväestön osuus on 39,3 % (vuonna 2010).


title: Xaçmazin piirikunta

text: Seudulla oli aikaisemmin huomattava venäläisvähemmistö (26,0 % vuonna 1959). Vuoden 2009 väestönlaskennan mukaan asukkaista 72,7 % on azereja, 15,5 % lezgejä, 5,7 % tateja, 2,6 % turkkilaisia ja 2,2 % kryzejä.


title: Xaçmazin piirikunta

text: Piirin talous perustuu maatalouteen, joka on erikoistunut viljan, vihannesten, hedelmien ja perunan viljelyyn sekä karjanhoitoon.


title: Xaçmazin piirikunta

text: Paikallislehtenä ilmestyy "Xaçmaz".


title: Bāng Chhun-hong

text: Bāng Chhun-hong on Teng Yu-hsienin säveltämä ja Lee Lin-chiun sanoittama taiwaninkielinen kappale. Columbia Records julkaisi laulun vuonna 1933. Nimi tarkoittaa "kaivaten kevään tuulta".


title: Bāng Chhun-hong

text: Koshiji Shirou sanoitti laulun uudelleen japanilaiseksi patrioottiseksi kappaleeksi nimeltä "Daichi wa maneku" ("maaäiti kutsuu sinua"). Kappaleen esitti Kirishima Noboru. Myös japanilainen pop-laulaja Hitoto Yo on julkaissut oman versionsa kappaleesta.


title: Unicorn

text: Unicorn voi viitata ainakin seuraaviin asioihin:


title: Uinti kesäolympialaisissa 1952 – miesten 100 metrin vapaauinti

text: Miesten 100 metrin vapaauintiin Helsingin olympiakisoissa osallistui 61 uimaria 33 eri maasta. Kilpailu suoritettiin kolmessa vaiheessa. Alkueristä selvisi 24 nopeinta välieriin ja välierien kahdeksan parasta finaaliin. Kilpailu käytiin 26. -27. heinäkuuta Helsingin uimastadionilla.


title: Bud Greenspan

text: Bud Greenspan (18. syyskuuta 1926 New York, Yhdysvallat – 25. joulukuuta 2010 New York) oli yhdysvaltalainen dokumentaristi, joka teki erityisesti urheiluaiheisia dokumentteja.


title: Bud Greenspan

text: Uransa alussa 1940-luvun puolivälissä hän toimi radiossa urheilutoimittajana. Hänelle myönnettiin 1970-luvulla Emmy-palkinto olympiakisoja kuvaavasta dokumenttisarjasta. Lisäksi hän kirjoitti useita olympia-aiheisia kirjoja. Hänen viimeinen tv-dokumenttinsa oli vuoden 2008 Pekingin olympialaisista.


title: Sorkin

text: Sorkin on seuraavien yhdysvaltalaisten henkilöiden sukunimi:


title: Şabranin piirikunta

text: Şabranin piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 1088 neliökilometriä. Asukkaita on 52 000 henkeä (vuonna 2010). Vuoteen 2010 saakka nimenä oli Dəvəçin piirikunta (azeriksi "Dəvəçi rayonu", ven. Дивичинский район, "Divitšinski raion").


title: Şabranin piirikunta

text: Şabranin piiri sijaitsee Azerbaidžanin koillisosassa Kaspianmeren rannalla. Se rajoittuu kaakossa Siyəzənin, etelässä Xızın, lännessä Quban ja pohjoisessa Xaçmazin piireihin.


title: Şabranin piirikunta

text: Piirin keskus on Şabranin kaupunki (vuoteen 2010 saakka "Dəvəçi"), josta on 120 kilometriä tasavallan pääkaupunkiin Bakuun. Kuntia on yhteensä 33 ja kyliä 68. Kaupunkiväestön osuus on 43,5 % (vuonna 2010). Vuoden 2009 väestönlaskennan mukaan piirin asukkaista 93,6 % on azereja, 3,4 % tateja ja 2,7 % turkkilaisia.


title: Şabranin piirikunta

text: Seudun pääelinkeino on maatalous, joka on erikoistunut viljan, vihannesten ja hedelmien kasvatukseen sekä karjanhoitoon. Teollisuus on keskittynyt maataloustuotteiden jalostukseen. Piirin kautta kulkee Donin Rostovin ja Bakun välinen maantie sekä Moskovan ja Bakun välinen rautatie.


title: Şabranin piirikunta

text: Nähtävyyksistä huomattavimpia ovat 400–500-luvuilla rakennettu Çıraqqalan linnoitus sekä keskiaikaisen Şabranin kaupungin rauniot.


title: Şabranin piirikunta

text: Paikallislehtenä ilmestyy "Şabran".


title: Thomas Cutbush

text: Thomas Hayne Cutbush (29. kesäkuuta 1864 - 5. heinäkuuta 1903) oli brittiläinen Viiltäjä-Jackiksi epäilty mies. Cutbush oli pääepäilty 11 vuosina 1888-1891 tehdyistä naisen murhista Lontoossa. Todistettavasti Cutbush syyllistyi kahteen naiseen kohdistuneeseen puukotukseen, joiden myötä hänet julistettiin mielisairaaksi vuonna 1891 ja suljettiin loppuiäkseen Broadmoorin mielisairaalaan.


title: Thomas Cutbush

text: The Sun julkaisi vuonna 1894 useita artikkeleita, joissa Cutbushin vihjailtiin olevan Viiltäjä-Jack, vaikka hänen nimeään ei jutuissa mainittukaan. Cutbush oli Viiltäjä-Jackin tekemien murhien aikaan nähty usein Itä-Lontoossa, ja hänen kerrottiin palanneen yöllä kotiin mudan ja veren tahrimana. Useimmilta Viiltäjä-Jackin uhreilta oli leikattu ruumiinosia irti kirurgisella tarkkuudella, ja Cutbushin tiedetään perehtyneen tarkasti lääketieteellisiin teoksiin. Lisäksi murhat loppuivat hänen mielisairaalaan joutumisensa jälkeen. Myös Cutbushin lähipiiri epäili hänen olleen Viiltäjä-Jackin tekojen takana.


title: Thomas Cutbush

text: Cutbushin potilaskertomuksen mukaan hän oli mieleltään hyvin sairas ja suhtautui epäilevästi kaikkiin ihmisiin, koska luuli näiden yrittävän myrkyttää hänet. Hän oli uhkaillut repivänsä muut potilaat ja hoitajat kappaleiksi ja käyttäytynyt hyvin väkivaltaisesti. Cutbush oli myös purrut sairaalassa vieraillutta äitiään kasvoihin. Cutbush kuoli Broadmoorin mielisairaalassa vuonna 1903 kärsittyään pitkään vakavasta munuaissairaudesta.


title: Thomas Cutbush

text: Julkisuudessa on esitetty epäilyjä, että Cutbush välttyi murhasyytteiltä, koska hänen setänsä oli Lontoossa poliisitarkastajana.


title: Valentine

text: Valentine tarkoittaa seuraavia:


title: Continental – hupainen avioero

text: Continental – hupainen avioero ("The Gay Divorcee") on Mark Sandrichin ohjaama yhdysvaltalainen elokuva vuodelta 1934. Se perustuu Dwight Taylorin ja Cole Porterin kirjoittamaan Broadway-musikaaliin. Elokuva sai kaikkiaan viisi Oscar-ehdokkuutta, joista se voitti parhaan laulun palkinnon. Elokuvasta on tehty myös väritetty versio.


title: Continental – hupainen avioero

text: Elokuvassa Ginger Rogersin esittämä Mimi yrittää saada eron aviomiehestään. Lakimiehensä (Edward Everett Horton) neuvosta hän teeskentelee itsellään olevan avioliiton ulkopuolisen suhteen. Lakimies palkkaa Rodolfo Tonettin (Erik Rhodes) mieheksi, jonka kanssa Mimi yllätetään makuuhuoneesta. Mimi erehtyy kuitenkin luulemaan häneen ihastunutta Guy Holdenia (Fred Astaire) Tonettiksi.


title: Continental – hupainen avioero

text: "Video-oppaassa" vuodelta 1994 elokuva saa neljä tähteä viidestä, mikä vastaa sanallista arviota ”erinomainen”.


title: Purasin

text: Purasin on piikkimäinen työkalu, jolla tehdään aloituskohta esimerkiksi porausta varten. Purasin kuuluu perinteiseen puusepän työkaluarsenaaliin ja sitä käytetään yleisesti puuntyöstössä merkkaus ja/tai aloituskohdan merkitsemiseksi. Purasimessa on terävä piikki ja pyöreähkö kädensija, josta on helppo painaa tai lyödä jälki tuotteeseen. Purasinta käytettäessä poraaminen onnistuu tarkemmin eikä merkkaamiseen tarvita kynää. Työkalua voidaan käyttää myös ohutlevytöissä merkkaamiseen ja alkureiän tekoon.


title: Quban piirikunta

text: Quban piirikunta (, ) on paikallishallintoalue Azerbaidžanissa. Vuonna 1930 perustetun piirin pinta-ala on 2610 neliökilometriä. Asukkaita on 153 500 henkeä (vuonna 2010).


title: Quban piirikunta

text: Quban piiri sijaitsee Azerbaidžanin koillisosassa. Se rajoittuu koillisessa Xaçmazin, idässä Şabranin, etelässä Xızın, Şamaxın ja İsmayıllın, lännessä Qəbələn ja pohjoisessa Qusarin piireihin.


title: Quban piirikunta

text: Piirin keskus on Quban kaupunki, josta on 168 kilometriä maan pääkaupunkiin Bakuun. Muita huomattavampia paikkakuntia ovat Qonaqkəndin ja Qırmızı qəsəbən taajamat. Kuntia on yhteensä 101 ja kyliä 155. Kaupunkiväestön osuus on 24,8 % (vuonna 2010). Vuoden 2009 väestönlaskennan mukaan piirin asukkaista 79,2 % on azereja, 9,1 % tateja, 5,9 % lezgejä, 1,8 % juutalaisia, 1,4 % hinalugeja, 1,4 % turkkilaisia ja 0,5 % kryzejä.


title: Quban piirikunta

text: Seudun pääelinkeino on maatalous, joka on erikoistunut hedelmien kasvatukseen ja karjanhoitoon. Teollisuutta edustavat säilyketehdas ja matonkutomo.


title: Days of Being Wild

text: Days of Being Wild on hongkongilainen elokuva vuodelta 1991. Se on hidastempoinen ihmissuhdedraama.


title: Akaler Sandhane

text: Akaler sandhane on intialainen elokuva vuodelta 1980. Se kertoo filmiryhmästä, joka tekee elokuvaa vuoden 1943 nälänhädästä.


title: Akaler Sandhane

text: Elokuva sai erikoispalkinnon Berliinin elokuvajuhlilla.


title: Punaisten lyhtyjen katu

text: Punaisten lyhtyjen katu on japanilainen elokuva vuodelta 1956. Se perustuu Yoshiko Shibakin novelliin "Susaki no onna". Elokuva kertoo erään japanilaisen bordellin viiden seksityöntekijän elämäntarinat.


title: İsmayıllın piirikunta

text: İsmayıllın piirikunta (, ) on paikallishallintoalue Azerbaidžanissa. Vuonna 1931 perustetun piirin pinta-ala on 2074 neliökilometriä. Asukkaita on 79 900 henkeä (vuonna 2010).


title: İsmayıllın piirikunta

text: İsmayıllın piirikunta sijaitsee Azerbaidžanin pohjoisosassa. Se rajoittuu pohjoisessa Quban, idässä Şamaxın ja Ağsun, etelässä Kürdəmirin ja Göyçayn sekä lännessä Qəbələn piireihin.


title: İsmayıllın piirikunta

text: Piirin keskus on İsmayıllın kaupunki. Muita huomattavampia paikkakuntia ovat Lahıcin ja Basqalin taajamat. Kuntia on 67 ja kyliä 106. Kaupunkiväestön osuus on 21,8 % (vuonna 2010).


title: İsmayıllın piirikunta

text: Vuoden 2009 väestönlaskennan mukaan piirin asukkaista 86,3 % on azereja, 10,2 % lezgejä, 2,6 % venäläisiä ja 0,6 % kurdeja. Aikaisemmin seudulla oli myös huomattava armenialaisvähemmistö (9,9 % vuonna 1959).


title: İsmayıllın piirikunta

text: Seudun pääelinkeino on maatalous, joka on erikoistunut viljan, vihannesten, perunan ja hedelmien viljelyyn sekä karjan- ja siipikarjan hoitoon. Lisäksi on elintarviketeollisuutta, matonkutomoja ynnä muuta. Myös matkailua on pyritty kehittämään. İsmayıllın kautta kulkee Qaramaryəmin ja Şəkin välinen kestopäällystetty maantie.


title: Mikael Fränti

text: Mikael Aleksanteri Fränti (7. marraskuuta 1944 Kajaani – 8. syyskuuta 2015 Helsinki) oli suomalainen kulttuuritoimittaja, elokuvakriitikko ja kirjailija.


title: Mikael Fränti

text: Fränti näytteli Kajaanin Teiniteatterissa ja sai syksyllä 1961 roolin Kajaanin Työväenteatterista. Hän toimi Kajaanin lyseon teinikunnan puheenjohtajana ja oli toimittamassa valtakunnallista huomiota saanutta Klopa-lehteä. Fränti alkoi ensi kertaa kirjoittaa elokuvasta 1961 koulukaupungissaan. Vuonna 1959 hän oli perustamassa kajaanilaisten elokuvanystävien kanssa Kate-Kinoa, teinien elokuvakerhoa. Sen yhteyteen syntyi "Méliès"-elokuvalehti, jonka päätoimittajana Fränti toimi. Vuosina 1961–1965 hän laati elokuva-arvosteluja "Kainuun Sanomiin".


title: Mikael Fränti

text: Saatuaan RUK:sta vänrikin arvon ja tultuaan Helsinkiin opiskelemaan Fränti sai syksyllä 1965 kriitikon paikan "Uudesta Suomesta". Hän työskenteli vuodet 1966–1967 Suomen elokuva-arkiston tutkimusassistenttina. Vuonna 1967 Fränti siirtyi "Suomen sosiaalidemokraatin" elokuva-arvostelijaksi ja työskenteli lehdessä vuoteen 1979. Samaan aikana hän avusti säännöllisesti "Palkkatyöläis"- ja "Rakentaja"-lehdessä. Vuosina 1969–1971 Fränti laati TV-elokuva-arviot Sanomien "Radio- ja TV-viikkoon".


title: Mikael Fränti

text: Vuosina 1969–1970 Fränti ohjasi yhdessä Seppo Vallgrenin kanssa Yle TV2:lle elokuvat "Roope" ja "Työnjohtaja". Vuonna 1972 hänet valittiin Suomen elokuvakerhojen liitto SEKL:n toiminnanjohtajaksi, ja hän toimi tehtävässä neljä vuotta. Fränti valittiin vuonna 1976 Keski-Suomen elokuvan läänintaiteilijaksi. Hän johti asemapaikassaan Jämsänkoskella kunnanelokuvateatteri Otavaa. Fränti toimi myös tuntiopettajana 1977–79 Jämsän lukiossa ja Jyväskylän yliopistossa.


title: Mikael Fränti

text: Fränti toimitti myös Suomen elokuvasäätiön elokuvaesitteitä ja toimi säätiön elokuvaesittelytoimikunnassa. Vuonna 1980 hän oli mukana toimikunnassa, joka hahmotteli HYY:n Illusion-elokuvateatterin toiminnan.


title: Mikael Fränti

text: Kesällä 1979 Fränti aloitti työskentelyn "Helsingin Sanomissa". Hän kirjoitti arvosteluja TV-elokuvista ja avusti lehden elokuvatoimittajaa teatterielokuvien ensi-iltojen arvioinneissa. Hän jäi eläkkeelle vuonna 2006. Eläkkeelle siirryttyään hän jatkoi aktiivista kriitikon työtään ja kirjoitti myös Kino ja tv -blogia.


title: Aleksanteri Nevski (elokuva)

text: Aleksanteri Nevski ("Александр Невский") on Sergei Eisensteinin ohjaama neuvostoliittolainen elokuva vuodelta 1938. Se on historiallinen draama, ja se kertoo Aleksanteri Nevskin elämästä, etenkin Peipsijärven taistelusta. 1200-luvun saksalaissotilaiden on tulkittu olevan symboleita ajankohtaisemmalle aiheelle, Hitlerin natsi-Saksan joukoille.


title: Aleksanteri Nevski (elokuva)

text: Eisenstein joutui elokuvan teossa noudattamaan Stalinin vaatimuksia. Hänen aiemmista ohjauksistaan oli kielletty ja hävitetty muun muassa "Bežinin niityt" (1937).


title: Aleksanteri Nevski (elokuva)

text: Talvisia taistelukuvauksia kuvattiin kesähelteellä.


title: Aleksanteri Nevski (elokuva)

text: "The New York Timesin" kriitikot valitsivat "Aleksanteri Nevskin" vuonna 2004 yhdeksi kaikkien aikojen tuhannesta parhaasta elokuvasta.


title: Alsino, poika joka tahtoi lentää

text: Alsino, poika joka tahtoi lentää on keskiamerikkalainen yhteistyöelokuva vuodelta 1982. Se on ollut Oscar-ehdokkaana ja saanut palkinnon Moskovan elokuvajuhlilla. Miguel Littínin ohjaama draama kertoo noin kymmenvuotiaasta pojasta, joka elää lapsuuttaan Nicaraguassa keskellä sotaa.


title: Luigi Galleani

text: Luigi Galleani (1861 – 4. marraskuuta 1931) oli italialainen anarkisti, joka toimi poliittisesti aktiivisesti Yhdysvalloissa vuosina 1901–1919, jolloin hänet karkotettiin Yhdysvalloista. Hän oli tunnettu siitä, että hän kannatti väkivaltaa instituutioita vastaan, mukaan lukien "tyrannien" ja "ihmisten vihollisten" salamurhaaminen. Hänen seuraajansa, joita kutsuttiin "galleanisteiksi", toteuttivat useita pommi-iskuja ja salamurhan yrityksiä vuosina 1914–1932. Ryhmän uskotaan myös olleen osallisena Wall Streetillä vuonna 1920 tapahtuneeseen pommi-iskuun, jossa kuoli 38 ihmistä ja loukkaantui 400. Nykyään Galleania pidetään anarkokommunistina


title: Luigi Galleani

text: Galleani syntyi Vercellissä Piemontessa keskiluokkaiseen perheeseen. Galleanista tuli anarkisti hänen opiskellessaan Torinon yliopistossa. Hän jätti koulun ennen valmistumistaan. Galleani joutui pakenemaan Torinosta Ranskaan vuonna 1880. Tämän johdosta hänet pidätettiin ja myöhemmin karkotettiin Sveitsistä. Hän siirtyi takaisin Ranskaan, mutta muutaman vuoden kuluttua hänet karkotettiin myös Ranskasta.


title: Luigi Galleani

text: Galleani asui Ranskassa lähes 20 vuotta. Hän vietti jonkin aikaa Sveitsissä ystävänsä maantieteilijän ja anarkistin Élisée Reclus kanssa. Galleani avusti Reclusta tämän suurteoksen "La Nouvelle Geographien" työstämisessä. Lisäksi hän auttoi Reclusta järjestämään Geneven yliopiston opiskelijoiden keskuudessa mielenosoituksen vuonna 1887. Mielenosoitus järjestettiin vuotta aiemmin Chicagossa tapahtuneen Heinätorin verilöylyn muistoksi.


title: Luigi Galleani

text: Galleani palasi Italiaan, jossa hänet muutaman vuoden kuluttua pidätettiin ja tuomittiin salaliitosta 5 vuoden vankeusrangaistukseen. Vuodesta 1894, kun hän oli 31-vuotias, hän vietti yli 5 vuotta vankilassa ja sisäisessä maanpaossa, pääasiassa Pantellerian saarella Sisilian lähellä. Pantelleriassa hän tutustui tulevaan vaimoonsa Mariaan, jolla jo oli yksi lapsi. Luigi ja Maria Galleani saivat yhdessä 4 lasta. Emma Goldman kertoi myöhemmin tavanneensa Galleanin Barressa Vermontissa vuonna 1899, mutta tämä ei pidä paikkaansa, koska Galleani saapui Yhdysvaltoihin vasta vuonna 1901. Paettuaan Pantelleriasta vuonna 1900, Galleani siirtyi Egyptiin.


title: Luigi Galleani

text: Egyptissä oli laaja italialaisyhteisö ja Galleani asui muiden anarkistien kanssa useiden kuukausien ajan. Hän kuitenkin sai tiedon, että Egyptin viranomaiset suunnittelivat hänen palauttamistaan Italiaan, joten hän pakeni Egyptistä Lontooseen. 40-vuotiaana hän pakeni Yhdysvaltoihin.


title: Luigi Galleani

text: Pian saapumisensa jälkeen Galleani kiinnitti radikaalianarkististen piirien huomion karismaattisena puhujana, joka uskoi väkivallan olevan tarpeellista työläistä sortavien kapitalistien kukistamiseksi. Galleani asettui Patersoniin, New Jerseyhin ja hänestä tuli Yhdysvaltain johtavan italian anarkistisen julkaisun "La Questione Socialen" päätoimittaja. Galleani tunsi naamioimatonta ylpeyttä kuvatessaan itseään vallankumoukselliseksi propagandistiksi, joka oli omistautunut nykyisen hallinnon tuhoamiselle. Galleani oli erittäin taitava puhuja.


title: Luigi Galleani

text: Vuonna 1902 Patersonissa sijainneen silkkitehtaan työntekijät menivät lakkoon ja Galleani käytti puhujan taitojaan kannustaen työntekijöitä yleislakkoon. Poliisin tulitettua mielenosoittajia, Galleani haavoittui kasvoihin ja hänet tuomittiin myöhemmin mellakan lietsomisesta. Hän pakeni Kanadaan, jossa viranomaiset pidättivät hänet ja saattoivat takaisin rajan yli Yhdysvaltoihin.


title: Luigi Galleani

text: Galleani kiinnostui Barressa, Vermontissa sijainneesta italialaisyhteisöstä, jossa siirtolaiset olivat löytäneet työtä muurareina. Nämä työläiset muodostivat pääosa Barren anarkistiyhteisöstä. Galleani piti kokouksia ja kirjoitti esseitä. Hän perusti uutislehden "Cronaca Sovversiva", joka ilmestyi 15 vuoden ajan ennen kuin Yhdysvaltain hallitus lakkautti lehden vuonna 1918 säädetyllä lailla, joka kielsi epälojaalin, rienaavan, rääväsuisen tai kiroilun.


title: Luigi Galleani

text: Cronaca Sovversivassa oli yleensä korkeintaan 8 sivua ja lehdellä oli parhaimmillaan 5 000 tilaajaa. Lehti esitteli erilaisia radikaaleja näkemyksiä kuten esimerkiksi Jumalan olemassaolon epäilyyn, vapaaseen rakkauteen ja valtion tyrannian vastustamiseen. Lehti julkaisi usein "kapitalististen vakoojien", jotka käytännössä olivat liikemiehiä, lakonmurtajia ja muita "ihmisten vihollisia", osoitteita ja henkilötietoja.


title: Luigi Galleani

text: Cronaca Sovversivassa Galleani rakensi teoriaansa suorasta toiminnasta ja propagandasta. Hän kehui Gaetano Brescin tekoa ampua kuningas Umberto I.


title: Luigi Galleani

text: Yksi Cronaca Sovversivan kiinnostavimmista julkaisuista oli pieni mainos, joka kauppasi viattomasti nimettyä lehtistä "La Salute è in voi!" (Terveys on sinussa!) 25 sentin hintaan. Lehtistä kuvailtiin kaikkien proletaariperheiden välttämättömäksi teokseksi. Lehtinen oli käytännössä pomminrakentamisohje. Galleani tarjosi lukijoilleen nitroglyseriinin kemiallisen kaavan. New Yorkin kaupungin pommiryhmä kuvasi ohjeita tarkaksi ja käytännönläheisiksi. Galleani oli kuitenkin tehnyt nitroglyseriinin kaavassa virheen, joka aiheutti ainakin yhden ennenaikaisen räjähdyksen. Hän korjasi virheen vuoden 1908 painokseen.


title: Luigi Galleani

text: Galleanista tuli uhmakkaampi ja hän keräsi ympärilleen ryhmän radikaaleja ystäviä. Galleani ja hänen ryhmänsä ajoivat radikaalia anarkismia ja ennen kaikkea suoraa toimintaa. Ajan kuluessa useat Galleanin seuraajista käyttivät pommeja ja muita väkivaltaisia keinoja saadakseen viestinsä läpi. Galleani itse kannatti toimintaa, mutta ei ilmeisesti koskaan varsinaisesti osallistunut siihen, lukuun ottamatta kirjoittamaansa pomminrakennusohjetta.


title: Luigi Galleani

text: Historioitsijat uskovat, että Galleanin seuraajat aloittivat pommi-iskut vuonna 1914. Samana vuonna kuin Galleani julkaisi teoksen "Facccia a Faccia col Nemic" (Kasvokkain vihollisen kanssa), jossa hän ylisti anarkistisia salamurhaajia marttyyreiksi ja vallankumouksen sankareiksi. Galleanistit osallistuivat New Yorkissa ainakin kahteen pommi-iskuun sen jälkeen kun poliisi väkivaltaisesti hajotti John D. Rockefellerin kodin edustalle kokoontuneen mielenosoituksen. Seuraavien kuukausien aikana tapahtui räjähdyksiä useissa New Yorkin virallisissa rakennuksissa, kuten poliisiasemilla, kirkoissa ja oikeustaloissa. 14. marraskuuta 1914 pommi oli asetettu Tombsin poliisioikeustalolle. Tammikuussa 1915 poliisi paljasti suunnitelman Pyhän Patrickin tuomiokirkon räjäyttämiseksi. Yhden epäilyn kotoa löytyi Galleanin pomminrakennusopas.


title: Luigi Galleani

text: Nesto Dondoglio, Chicagossa asunut kokki, joka käytti nimeä Jean Crones, myrkytti noin 100 henkilöä arkkipiispa Mundeleinin kunniaksi vuonna 1916 järjestetyssä illallistilaisuudessa. Dondoglio sekoitti illallisella tarjottuun keittoon arsenikkia. Yksikään vieraista ei kuollut vieraana olleen lääkärin valmistaman oksennuslääkkeen ansiosta. Dondoglion asunto tutkittiin ja sieltä löydettiin useita myrkkyjä. Dondogliota ei kuitenkaan ikinä pidätetty. Hän pakeni itärannikolle, jossa hän eli kuolemaansa saakka, vuoteen 1922, piilotettuna muiden Galleanistien koteihin.


title: Luigi Galleani

text: 6. joulukuuta 1916 Galleanisti Alfonso Fagotti pidätettiin tämän puukotettua poliisia Bostonissa tapahtuneessa mellakassa. Seuraavana päivänä Galleanistit räjäyttivät pommin Bostonin satamapoliisin Salutation Streetillä sijainneella asemalla. Fagotti tuomittiin ja vangittiin sekä lopulta karkotettiin Italiaan.


title: Luigi Galleani

text: Jotkin historioitsijat epäilevät Galleanisteja osallistumisesta vuonna 1916 San Franciscossa tapahtuneeseen pommi-iskuun. Iskusta ei tuomittu ketään Galleanistia, mutta pommin rakenne muistutti hyvin paljon Galleanistien käyttämää rakennetta.


title: Luigi Galleani

text: Tilanteen kiristyessä Euroopassa ja Yhdysvaltojen otettua käyttöön asevelvollisuuden, Galleani kehotti seuraajiaan siirtymään Meksikoon, jossa he voisivat odottaa vallankumousta ja välttää listautumisen armeijaan. Pommi-iskut Yhdysvalloissa lakkasivat joksikin aikaa. Vuoden 1917 lopussa useat Galleanistit palasivat Yhdysvaltoihin ja jatkoivat toimintaansa.